Tip Untuk Menjadi Individu Berdaya Tahan

Ketahanan ditakrifkan sebagai ‘keupayaan untuk pulih dengan segera dari kesukaran dan keupayaan untuk kembali ke bentuk asal’. Sesuatu yang hampir sama dalam kehidupan manusia. Individu berdaya tahan mampu berada dalam situasi yang penuh dengan tekanan dan keadaan yang mungkin mengubah kehidupan. Mereka tidak merasa terseksa dengan emosi negatif, melangkah ke depan meninggalkan perkara mahupun peristiwa trauma dan melupakan masa sukar yang penuh kesengsaraan.

Sifat ketahanan bukanlah sesuatu wujud secara lahiriah, sebaliknya, ia kemahiran yang boleh dipupuk. Berikut 10 tip yang dapat membantu anda menjadi lebih berdaya tahan.

 Kumpulan sokongan

Individu yang mempunyai sifat berdaya tahan ini merupakan mereka yang mempunyai hubungan rapat dengan keluarga dan rakan. Mereka ini akan memberikan sokongan dan bantuan bagaimana menangani situasi yang sukar. Jadi langkah yang penting untuk menjadi lebih berdaya tahan adalah anda harus berada dalam kelompok individu yang sudi mendengar dan memberi sokongan tanpa menghakimi.

 Terima hakikat

Masihkah anda ingat isu terbesar yang anda hadapi tahun lalu? 3 tahun lalu? Atau mungkin 5 tahun lalu? Masihkah anda ingat? Kita berdepan dengan perkara yang memberi tekanan kepada kita setiap masa, tetapi ia akan berlalu begitu sahaja apabila munculnya masalah baru. Jadi sentiasa ingat bahawa tidak kira betapa serius dan sukarnya masalah yang anda hadapi, sama ada cepat atau lambat, anda pasti akan dapat melaluinya.

 Matlamat hidup

Bina matlamat hidup yang realistik dan mampu dicapai. Fokus kepada setiap matlamat, satu per satu, sehingga ia berjaya direalisasikan. Ini dapat membantu anda mencapai kepuasan dan meningkatkan keyakinan diri.

 Peluang

Jika anda berdepan dengan situasi yang memberikan anda tekanan, cuba fikirkan apa yang yang boleh anda capai dari situasi tersebut dan bagaimana anda boleh menjadikannya sebagai satu kelebihan dan peluang untuk menjadikan hidup anda lebih baik.

 Perubahan tidak dapat dielakkan

Ada masanya kita bimbang terhadap sesuatu situasi apabila ia memerlukan perubahan dalam hidup kita dan ‘apa yang tidak kita ketahui’ itu yang membuatkan kita merasa risau. Walau bagaimanapun, perubahan adalah sebahagian daripada kehidupan, dan ingatlah bahawa anda telah melalui pelbagai perubahan dalam kehidupan sebelum ini, dan ia memberikan kelebihan untuk anda melakukan lebih banyak lagi perubahan positif.

 Fokus pada kekuatan

Apabila ingin menyelesaikan masalah, ramai individu akan menyatakan ‘saya tidak boleh melakukannya’ dan menggunakan kegagalan masa lalu sebagai alasan untuk sukar melakukan sesuatu. Sebaliknya, apa kata anda tumpukan kepada kekuatan dan kelebihan anda (pastinya kita semua mempunyai kekuatan dan kelebihan) dan bagaimana kedua aspek ini dapat membantu anda.

 Sedari kekurangan

Sebagaimana anda mengetahui kekuatan anda, anda juga harus mengenal pasti kekurangan dan kelemahan anda. Mungkin terdapat situasi yang anda tidak mampu tanganinya sendirian, dapatkan bantuan dan sokongan individu sekeliling anda apabila anda memerlukan.

 Menerima seadanya

Usah bazirkan masa dan tenaga untuk mengubah keadaan sedia kekal. Sebaliknya, gunakan tenaga bagi menumpukan kepada mengubah diri dan sikap selaras dengan keadaan. Anda tidak boleh mengawal segalanya dalam hidup, tetapi anda boleh mengawal bagaimana anda bertindak balas.

 Belajar dari masa lalu

Bagaimana anda mampu untuk mengatasi dan melalui pelbagai halangan dalam kehidupan anda sehingga ke tahap ini? Apa yang anda pelajari dari kesukaran masa lalu? Gunakan pelajaran yang anda dapat pada masa lalu untuk menempuhi masa kini.

 Optimis

Individu yang berdaya tahan akan sentiasa memiliki pandangan positif. Jika anda berterusan merasa pesimis atau hanya melihat sesuatu dari sisi negatif, cuba untuk mengubah pemikiran untuk melihat sudut yang lebih positif. Sentiasa ingatkan diri anda untuk mengubah pemikiran menjadi lebih optimistik dan positif.

Sebagai kesimpulan, daya tahan bukanlah satu sifat eksklusif sesetengah individu. Ia boleh dipupuk di dalam diri kerana wujud faktor-faktor tertentu yang boleh mencetuskannya. Jadi, setiap individu boleh mengembangkan strategi unik untuk membangkitkan dan meningkatkan sifat daya tahan dalam diri.

Hello Health Group
 tidak memberikan nasihat, diagnosis atau rawatan perubatan.


Due Date Tak Lama Lagi? Ini 7 Tip Beli Pampers Newborn Untuk Bakal Parents!

Sedang mencari tips beli
pampers newborn
terbaik? Tepat sekali pilihan anda untuk membaca perkongsian artikel Hello Doktor ini. Kami akan kongsikan kepada anda cara untuk memilih lampin pakai buang yang sesuai untuk si manja baru lahir.

Untuk mendapatkan lebih banyak info tentang Keibubapaan, sila dapatkannya
di sini.

Penggunaan lampin pakai buang

Untuk tempoh beberapa minggu pertama, bayi mungkin akan menggunakan banyak lampin.

Sebagai persediaan menghadapi situasi ini, biasanya
ibu bapa
 akan
 membeli banyak stok lampin
sebelum bayi lahir
.

Kedengaran mudah, namun buat mereka
yang pertama kali bergelar ibu bapa,
 pastinya ia satu tugasan yang sukar. Ini kerana terdapat banyak faktor yang perlu dipertimbangkan sebelum membeli lampin.

Tips beli
pampers newborn
 terbaik untuk ibu bapa

Memilih lampin bersesuaian boleh menyebabkan kekeliruan, ditambah pula dengan lambakan pelbagai jenis jenama lampin yang dijual di pasaran.

Anda mungkin tergerak hati untuk mengambil bungkusan lampin yang pertama dilihat, tetapi bagaimana jika ia bukan pilihan yang sesuai untuk si manja?

Jadi apakah perkara yang perlu diperhatikan oleh ibu bapa ketika mencari lampin pakai buang untuk
baby
 baru lahir? Ini jawapannya…

1. Jenama

Merupakan perkara pertama dan kriteria paling penting yang perlu diberikan perhatian. Sebaiknya anda memilih jenama terkenal yang telah lama berkecimpung dalam bidang pembuatan lampin berbanding yang kurang dikenali.

Ini kerana syarikat-syarikat ini biasanya mempunyai kepakaran dan menjalankan penyelidikan untuk menghasilkan ciri lebih baharu dan baik dari masa ke masa. Pastikan jenama pilihan anda itu telah diuji produknya dengan sebaiknya.

Carilah jenama yang bebas daripada phthalates, parabens, bisphenols, sebatian terfluorinasi yang dikenali sebagai PFAS dan bahan kimia kalis api.

2. Ciri-ciri lampin, antara tips beli
pampers newborn
 terbaik

Sebaik sahaja anda telah memutuskan beberapa pilihan jenama yang bagus, tiba masanya untuk menyemak sama ada produk lampin keluaran mereka mempunyai ciri berikut:

Kadar penyerapan baik

Lampin sepatutnya dapat menyerap banyak cecair; air kencing dan najis tanpa bocor atau menjadi kendur.

Lampin yang bocor boleh menyebabkan
kulit bayi
 bersentuhan dengan kebasahan, sehingga mengakibatkan kerengsaan dan
ruam lampin.

Garis petunjuk kebasahan

Pada masa kini, terdapat jenama produk lampin yang mempunyai garis petunjuk kebasahan. Ia adalah garis putih yang bertukar menjadi kuning apabila lampin telah kotor sepenuhnya.

Sudah tentu ia adalah ciri yang sangat berguna kerana dapat
membantu ibu
 memeriksa tahap kebasahan lampin dan menukarnya dengan segera.

Tips beli
pampers newborn
 terbaik #Kelembutan dan pengudaraan

Memandangkan kulit bayi adalah
sangat halus dan sensitif,
 bahan yang digunakan untuk penghasilan lampin adalah penting.

Pastikan lampin diperbuat daripada bahan lembut dan bernafas, supaya ia tidak menyekat aliran udara
ke bahagian kemaluan bayi
.

Tahap regangan dan keselesaan

Satu lagi ciri penting yang perlu dicari pada lampin adalah kebolehannya untuk meregang. Ia sepatutnya boleh meregang dan muat dengan selesa pada si kecil tanpa meninggalkan sebarang lipatan dan
kesan pada kulit.

3. Saiz atau berat bayi

Saiz lampin berfungsi secara berbeza untuk bayi – bergantung kepada berat mereka. Jadi sebaiknya
timbang berat bayi
 sebelum melakukan aktiviti membeli lampin.

Si kecil biasanya akan memerlukan lampin bersaiz lebih besar untuk setiap beberapa bulan, jadi elakkan daripada menyimpan stok lampin dalam jumlah yang banyak untuk satu-satu saiz.

Pilih saiz seterusnya hanya apabila lampin yang dipakai kini menjadi terlalu ketat untuk bayi. Cara yang disarankan adalah untuk membeli dan menggunakan hanya 1 pek lampin pada satu-satu masa bagi mengelakkan pembaziran.

Tips beli
pampers newborn
 terbaik #4. Kekerapan membuang air besar

Semua bayi adalah unik. Begitu juga apabila melibatkan tabiat kencing dan
membuang air besar.
 Terdapat bayi yang mungkin akan lebih kerap untuk kencing dan membuang air besar sepanjang hari berbanding si kecil lain.

Baca juga:

5. Bajet

Mengetahui
tabiat membuang air besar bayi
 akan dapat membantu anda menganggarkan jumlah lampin yang diperlukan dalam sebulan serta nilai yang perlu dibelanjakan untuk membelinya.

Seperkara yang pasti, harga mahal tidak selalunya bermakna ia menawarkan kualiti yang baik, jadi disyorkan anda lebih mengutamakan ciri-ciri yang ditawarkan berbanding melihat tanda harga semata-mata.

6. Sensitiviti kulit, salah satu tips beli
pampers newborn
 terbaik

Untuk bayi dengan kulit sensitif, pastinya kebimbangan utama yang bermain di fikiran adalah bagaimana jika lampin boleh menyebabkan ruam lampin, betul tak?

Kepercayaan bahawa
lampin jenis kain
 tidak menyebabkan ruam adalah tidak tepat 100%. Ini kerana ruam lampin boleh disebabkan oleh sebarang lembapan yang berada di sekitar lampin bayi.

7. Mudah

Menjaga bayi baru lahir
 bukanlah tugas mudah – anda mungkin tidak akan cukup tidur. Jadi dalam keadaan ini, pastinya pemilihan lampin pakai buang adalah yang terbaik dari aspek kemudahan dan kebersihan kerana tidak perlu dicuci berbanding lampin jenis kain.

Kesimpulan

Setiap bayi adalah berbeza. Apabila memutuskan jenis lampin dan jumlah yang perlu dibeli, mungkin anda boleh mendapatkan tips beli
pampers newborn
 terbaik daripada ibu bapa lain. Mereka pastinya akan berkongsikan jenama yang disukai dan sebab-sebabnya.

Semoga perkongsian yang kami senaraikan di atas dapat membantu anda untuk membuat keputusan terbaik untuk membeli lampin.


Kulit Baby Sensitif Dan Gatal? Ibu Boleh Ikut 4 Petua Pilih Sabun Sesuai Untuk Si Manja Ini

Sekiranya si manja anda mempunyai keadaan kulit mudah iritasi, adalah amat penting menggunakan sabun mandi bayi untuk kulit sensitif dan gatal.

Tidak dinafikan, di pasaran terdapat pelbagai jenis produk bayi. Namun anda perlu berhati-hati dalam memilih produk sabun mandi untuk kulit sensitif dan gatal yang bersesuaian bagi si kecil.

Jangan gusar, dalam perkongsian artikel ini, Hello Doktor akan cuba membantu anda. Mungkin agak renyah, tetapi ini penting bagi
penjagaan kulit bayi
. Ini kerana jika tersalah pilih, kulit si manja boleh menjadi lebih teruk.

Untuk mendapatkan lebih banyak info tentang Keibubapaan, sila dapatkannya
di sini.

Keadaan kulit bayi sensitif

Sebelum anda mengetahui tip untuk memilih sabun mandi bayi untuk kulit sensitif dan gatal  bersesuaian, ayuh kita fahami secara ringkas apa yang dimaksudkan dengan keadaan kulit sensitif ini.

Antara fakta penting yang perlu anda ketahui berkaitan kulit sensitif pada bayi ini adalah ia merupakan perkara biasa. Ini kerana selama 9 bulan bayi dikelilingi oleh
cecair amniotik
, jadi kulit mungkin mengambil sedikit masa untuk menyesuaikan diri dengan persekitaran luar rahim.

Untuk
beberapa tahun pertama kehidupan bayi
, kulit mereka akan membentuk lapisan pelindung yang terdiri daripada air dan minyak – lapisan hidrolipid.

Perkembangan ini tidak berlaku serentak, bermakna sesetengah bahagian kulit mungkin dilindungi dan sebahagian lain akan terdedah.

Bahagian kulit yang tidak dilindungi ini boleh
menjadi merah dan iritasi
dengan cepat. Namun anda tidak perlu bimbang kerana ada cara untuk mencegah kerengsaan dan menenangkan kulit sensitif ini.

Tanda bayi mempunyai kulit sensitif

Bayi dengan kulit sensitif mengalami beberapa gejala, termasuklah:

Ketegangan kulit

Rasa kesemutan

Kulit terasa sensasi menyucuk (
prickling
)

Kemerahan sementara

Kulit kering

Sudah tentu, si kecil hanya akan menangis apabila mengalami ketidakselesaan kulit ini. Jadi menjadi tanggungjawab anda untuk mengenal pasti gejala kerengsaan ini.

Apakah mungkin petua bagi
memilih sabun
 mandi bayi untuk kulit sensitif dan gatal yang bersesuaian ya?

Cara mengatasi

Terdapat dua fakta penting perlu diingatkan
kepada ibu bapa
 dengan si kecil yang mempunyai kulit sensitif:

Ia adalah perkara biasa

Ia boleh diatasi dengan produk yang betul

Atas sebab ini, anda tidak perlu berasa takut mahupun bimbang dengan
kulit sensitif si manja.
 Cuma ia mungkin memerlukan sedikit usaha dan masa untuk memastikan kulit mereka kembali lembut dan licin.

Tip memilih sabun mandi bayi untuk kulit sensitif dan gatal

Inilah yang anda perlu cari apabila memilih sabun terbaik untuk si manja:.

Sabun dengan buih vs sabun tanpa buih

Ibu bapa perlu ingat bahawa sabun tanpa buih adalah yang terbaik
untuk kulit bayi
 anda kerana ia tidak menghilangkan minyak semula jadi mereka dan membantu mengekalkan sifat perlindungan semula jadi kulit.

Sabun tanpa buih juga mempunyai pH seimbang dan menggunakan formulasi yang tidak merengsakan kulit.

Diuji pakar dermatologi dan disyorkan oleh pakar pediatrik

Produk yang mendapat kelulusan daripada pakar merupakan pilihan terbaik untuk bayi anda dengan kulit sensitif

Melembap dan menghidratkan

Amat penting untuk memastikan kulit bayi anda sentiasa lembap dan terhidrat bagi membantu memastikan ia licin dan sihat dengan memilih sabun yang mempunyai ciri pelembap dan penghidratan.

Baca juga:

Pastikan sabun mandi bayi untuk kulit sensitif dan gatal tiada warna dan wangian

Memandangkan anda perlu berdepan dengan keadaan kulit sensitif bayi, adalah penting untuk sentiasa mencari bahan-bahan selamat yang tidak akan memburukkan sebarang
keadaan kulit pada si kecil.

Baca label dengan teliti dan elakkan sabun badan yang mengandungi pewangi sintetik, paraben, sulfat, minyak mineral atau pewarna tiruan.

Petua mandikan si kecil dengan sabun mandi bayi untuk kulit sensitif dan gatal

Kini anda sudah mengetahui tip untuk memilih sabun mandi bayi untuk kulit sensitif.

Berikut pula, penulis kongsikan petua untuk memandikan si manja dengan keadaan kulit sensitif ini.

Jangan
mandikan anak
 terlalu kerap kerana ia boleh mengeringkan kulit mereka. 2-3 kali seminggu adalah baik sehingga mereka
mula merangkak
.

Mandikan mereka setiap hari dengan air suam untuk menghilangkan perengsa kulit.

Elakkan menggunakan sabun yang keras kerana ia meningkatkan sensitiviti kulit untuk si kecil.

Gunakan sabun cecair dengan sifat pembersihan yang lembut untuk bayi yang mempunyai kulit sensitif.

Gosok kulit anak anda dengan lembut dan bukannya menggosok dengan kuat.

Elakkan anak daripada berendam dalam mandian air suam untuk tempoh yang lama.

Hanya bilas bayi dalam mandian air suam jika mereka dalam keadaan bersih pada waktu malam.

Pastikan anak selesa semasa menggunakan sabun mandi untuk kulit sensitif dan gatal

Sesetengah anak mungkin akan mendapati masa mandi bukanlah sesuatu yang menyeronokkan kerana keadaan kulit mereka yang kering dan sensitif. Bahkan mungkin mereka melihat masa mandi sebagai sesuatu yang menakutkan.

Untuk anak yang lebih besar usianya, ikuti langkah-langkah ini supaya mereka sentiasa selesa dan mendapati masa mandi menjadi lebih menyenangkan.

Mandi bersama anak
 anda supaya mereka berasa selamat

Benarkan anak anda
memilih
mainan kegemaran
 mereka untuk bermain di dalam bilik mandi

Benarkan anak anda duduk atau bermain
di dalam tab mandi
 tanpa air di dalamnya dengan pengawasan anda

Kesimpulan

Untuk mengelakkan iritasi, tindak balas alahan dan kekeringan, adalah penting untuk memilih sabun mandi bayi untuk kulit sensitif dan gatal-gatal yang bersesuaian dengan si manja.

Sentiasa baca label sesuatu produk sebelum membuat keputusan untuk membelinya. Adalah penting untuk membaca tentang bahan yang digunakan dalam produk dan mengetahui bagaimana bahan tertentu boleh
membahayakan bayi
.

Apabila menggunakan sebarang produk penjagaan kulit bayi, pastikan anda mengikut arahan yang diberikan pada label.

Jika terdapat sebarang pertanyaan mengenai keadaan kulit bayi, berundinglah dengan doktor untuk mendapatkan lebih kepastian.


Berdebar Nak Masuk Bilik Bersalin? Ibu Kena 'Prepare' Hadapi Kontraksi Sebelum, Semasa & Lepas Bersalin!

Antara petunjuk proses kelahiran bayi adalah ibu mengandung akan mengalami tanda kontraksi. Tapi adakah semua kontraksi itu sama atau mempunyai jenis-jenis yang lain?

Apa itu tanda kontraksi?

Kontraksi adalah bahagian
normal kehamilan
 dan berlaku ketika otot rahim mengetat dan melentur, sama seperti proses meregangkan otot lain.

Pada akhirnya, pengecutan otot rahim inilah yang akan membantu anda dalam proses kelahiran bayi, mendorong si manja ke dalam saluran kelahiran dan keluar ke dunia.

Pun begitu, bagi kebanyakan
wanita hamil,
 tanda kontraksi atau aktiviti otot rahim ini boleh menjadi sesuatu yang membingungkan.

Ini terutamanya jika perlu membandingkan antara kontraksi untuk kelahiran atau sebaliknya.

6 tanda kontraksi berkaitan proses kelahiran bayi

Umumnya, dikatakan terdapat 6 jenis kontraksi yang akan anda lalui sebelum, semasa dan
selepas bersalin
.

 Braxton Hicks
– Kontraksi setiap hari

Dinamakan sempena nama doktor, Braxton Hicks pada dasarnya dianggap sebagai kontraksi pemanasan (
warm up
).

Ia adalah satu keadaan normal dan biasanya akan bermula pada trimester kedua. Selalunya anda akan rasa pengerasan atau pengetatan otot rahim yang cepat, terutamanya pada bahagian depan.

Mengalami dehidrasi atau pergerakan yang lebih banyak boleh menyebabkan tanda kontraksi ini terjadi.

Bagi sesetengah keadaan ibu
selepas bersalin
 Braxton Hicks lebih dirasai pada waktu malam, terutamanya selepas hari yang memenatkan.

Jadi, bakal ibu sekalian, usah kelam kabut ya jika mengalami kontraksi ini. Ia bukanlah tanda proses kelahiran bayi sehingga memerlukan anda bergegas ke hospital. Bertenang!

 Kontraksi fasa awal kelahiran –
Masa untuk bersedia tetapi jangan pergi ke hospital lagi

Kontraksi ini mungkin akan menimbulkan rasa tidak selesa. Anda mungkin akan berasa seperti mengalami
kekejangan haid
 tahap ringan sehingga sederhana.

Biasanya tempoh kontraksi itu berselang dan berubah-ubah. Antara 7 hingga 10 minit, bahkan mungkin berselang 20 minit atau lebih.

Ketika kekejangan itu berlaku, anda mungkin boleh tidur atau melakukan sebarang aktiviti lain.

Untuk mengetahui sama ada apa yang anda alami itu kontraksi fasa awal kelahiran atau Braxton Hicks, anda perlu melihat atau mengira masa pengecutan dan melihat coraknya.

Jika berada dalam fasa awal proses kelahiran bayi, anda perlu mempunyai matlamat untuk kekal berada di rumah selama mungkin.

Minta bantuan pasangan untuk membantu mewujudkan ruang berehat bagi menenangkan diri – mungkin menggunakan pencahayaan yang rendah dan suasana tenang.

Jika ia tidak membantu, mungkin anda boleh alihkan perhatian dengan melakukan aktiviti lain seperti
berjalan kaki,
 memasak atau menonton rancangan TV atau filem kegemaran.

 Kontraksi fasa kelahiran aktif – Ya! Anda boleh mengajak pasangan ke hospital

Tanda kontraksi yang berlaku pada fasa kelahiran aktif ini bermaksud segala-galanya semakin meningkat – kekerapan kontraksi semakin dekat – antara jarak 4 hingga 5 minit dan berlangsung sekitar 30 saat hingga 1 minit bagi setiap sesi kontraksi.

Pada ketika ini, doktor akan menyarankan bahawa ia merupakan masa  yang tepat untuk pergi ke tempat bersalin pilihan anda. Ini terutamanya apabila kontraksi semakin kuat, kerap dan dekat.

Umumnya, wanita yang mengalami kontraksi jenis ini berasakan ia perkara yang menyakitkan, khususnya pada bahagian depan dan belakang rahim.

Anda mungkin memerlukan lebih sokongan emosi atau bantuan untuk menenangkan diri sepanjang tempoh ini.

 Kontraksi peralihan – Menghampiri masa bersalin!

Fasa peralihan ini bermaksud
anda akan bersalin
 tidak lama lagi. Ia adalah di mana
bukaan serviks
 berubah daripada 8 kepada 10 cm.

Keadaan ini selalunya merupakan bahagian yang paling sukar untuk proses kelahiran bayi dan kebanyakan bakal ibu akan mengatakan “Saya tidak boleh melakukannya!”.

Tanda kontraksi yang berlaku pada fasa peralihan ini boleh berlanjutan sehingga 2 minit dan kuat dengan tempoh rehat pendek di antaranya.

Biasanya, ia disertai dengan tekanan besar pada bahagian vagina dan rektum.

Dalam tempoh ini, anda mungkin akan mengalami rasa mengigil, muntah, rasa kesejukan dan keinginan untuk bersuara.

Sudah jadi perkara biasa untuk individu yang berada pada fasa kontraksi ini untuk tidak mahu disentuh atau berbicara.

Tetapi jika anda memerlukan sokongan, kata-kata semangat daripada pasangan pastinya memberikan perbezaan besar antara tekanan kuat pada punggung dan sokongan yang diperolehi.

 Kontraksi meneran – Bayi bersedia untuk keluar!

Semasa fasa meneran ini, anda seringkali berasakan sensasi seperti keinginan untuk
membuang air besar.

Pada ketika ini, tanda kontraksi yang berlaku adalah lebih kuat dan jarang untuk berkurangan. Ada wanita yang berasakan mudah untuk meneran semasa kontraksi berlaku.

Untuk meneran bagi mengeluarkan bayi, biasanya memerlukan sokongan yang banyak. Pasangan anda boleh membantu memberikan kata semangat seperti “Anda hebat” atau “Anda boleh melakukannya”.

Suami juga mungkin boleh membantu mengelap peluh atau memegang tangan anda untuk memberikan lebih keselesaan.

 Kontraksi selepas proses kelahiran bayi – Pengecutan otot rahim juga berlaku selepas bersalin

Tanda kontraksi tidak hanya diperlukan untuk mengeluarkan plasenta sejurus selepas bayi dilahirkan, tetapi proses pengucupan rahim  – membolehkan rahim kembali ke ukuran asal sebelum kehamilan (
involution)
 – juga boleh menyebabkan kontraksi.

Proses penyusuan susu ibu juga boleh menyebabkan berlakunya kontraksi selepas
melahirkan anak
.

Dikenali sebagai sakit
selepas bersalin
, ia biasanya berada pada keadaan paling sakit antara 2 hingga 3 hari selepas kelahiran. Namun, ia keadaan normal untuk dialami!

Seperti ketika menempuhi proses kelahiran bayi, ingatlah, pastinya anda boleh melalui kesakitan ini juga!


14 Makanan Yang Membersihkan Hati

Terdapat banyak bahan proses yang perlu diproses oleh hati dalam makanan yang diambil oleh masyarakat moden kini. Dengan menyerap makanan yang diproses atau makanan bergoreng yang berlebihan, atau berlaku pendedahan kepada pencemaran alam sekitar atau stres, hati boleh dibebani atau dipaksa untuk bekerja keras. Bekerja terlalu keras boleh merosakkan keupayaan hati untuk memproses toksin dan lemak. Walau bagaimanapun, terdapat banyak makanan yang mampu membersihkan hati. Berikut adalah 14 makanan yang membantu membersihkan hati secara semulajadi dengan merangsang keupayaan semula jadi hati untuk mengeluarkan sisa toksik dari tubuh.

Bawang putih

Enzim hati yang membantu hati membuang toksin dapat diaktifkan dengan kuantiti bawang putih yang sedikit. Tambahan pula, bawang putih mengandungi sejumlah besar allicin dan selenium. Kedua-dua sebatian semulajadi ini boleh meningkatkan proses pembersihan hati.

Limau gedang

Buah citrus yang termasuk limau gedang, lemon, oren, limau sangat kaya dengan antioksidan dan vitamin C. Oleh itu, buah-buahan ini dapat membantu keupayaan semula jadi hati untuk proses pembersihan. Segelas jus limau gedang yang segar boleh menyebabkan pengeluaran enzim detoksifikasi yang lebih tinggi dan seterusnya boleh menyebabkan hati membersihkan karsinogen dan toksin tambahan.

Beet dan lobak merah

Sejumlah besar tumbuhan-flavonoid dan beta-karotena terkandung dalam kedua-dua makanan ini. Fungsi hati pada umumnya boleh diperbaiki apabila badan anda menyerap beet dan lobak merah.

Teh hijau

Sebagai salah satu minuman yang digemari oleh hati, teh hijau kaya dengan antioksidan berasaskan tumbuhan yang dipanggil katekin. Sebatian ini secara meluas dipercayai banyak membantu fungsi hati. Selain lazat dan sihat, ingatlah bahawa teh hijau, bukan ekstrak teh hijau, memberikan banyak faedah. Sesetengah kajian menunjukkan bahawa ekstrak teh hijau boleh menjejaskan kesihatan hati anda dengan cara yang negatif.

Sayuran hijau

Sayuran hijau dianggap sebagai unsur yang kuat dalam pembersihan hati. Disebabkan  sayur-sayuran kaya dengan klorofil, mereka boleh mengeluarkan toksin dari aliran darah. Selain itu, mereka juga mampu meneutralkan logam berat dan bahan kimia. Ini adalah keupayaan yang unik.

Avocado

Ini adalah “superfood” menggalakkan nutrien glutathione dihasilkan lebih banyak, sebatian yang memainkan peranan penting dalam hati untuk membersihkan toksin.

Epal

Epal kaya dengan pektin, dan mengandungi unsur-unsur kimia yang sangat penting untuk pembersihan dan penyingkiran toksin daripada saluran penghadaman. Oleh itu, hati  mempunyai lebih banyak peluang untuk menguruskan beban toksin dalam proses pembersihan.

Minyak zaitun

Zaitun, biji rami, hemp adalah minyak organik yang ditekan sejuk. Jenis minyak ini sangat bermanfaat untuk tubuh kerana mereka membekalkan asas lipid yang boleh menyerap racun berbahaya di dalam badan. Oleh itu, mereka boleh berkongsi bebanan dalam hati.

Bijian alternatif

Sekiranya diet anda sepatutnya terdiri daripada tepung, gandum dan bijirin standard lain, ia patut diubah. Bijian alternatif (millet, quinoa, dll.) Boleh menjadi pengganti yang memuaskan. Fungsi hati berfungsi sebagai penapis untuk toksin. Sekiranya anda mempunyai sensitiviti tertentu, biji-bijian yang mengandungi gluten hanya akan menambah sensitiviti tersebut. Ia menunjukkan bahawa mereka yang mempunyai sensitiviti terhadap gluten juga akan mendapat hasil ujian enzim hati yang luar biasa.

Sayuran Cruciferous

Glukosinolat dapat membantu hati menghasilkan enzim tertentu yang dapat mengeluarkan karsinogen dan toksin lain dari badan. Glukosinolat paling banyak dikesan dalam brokoli dan kubis bunga.

Lemon dan limau

Vitamin C dikenali kerana kuasa menukar bahan toksik ke bahan yang dapat diserap oleh air. Buah-buahan sitrus adalah antara buah-buahan yang sangat kaya dengan vitamin C. Oleh itu, anda disyorkan untuk minum air lemon atau limau nipis segar pada waktu pagi.

Walnut

Walnut mengandungi jumlah asid amino arginine yang tinggi, jadi ia dapat membantu mendetoksifikasi ammonia daripada hati . Walnut juga mengandungi glutathione dan asid lemak omega-3.

Kubis

Kubis, sama seperti kubis bunga dan brokoli, apabila memasuki badan anda, boleh merangsang pengeluaran enzim-enzim yang menyahtoksin hati, dan seterusnya menyumbang kepada penyingkiran toksin.

Kunyit

Hati anda benar-benar menyukai kunyit. Kunyit meningkatkan detoksifikasi hati dengan membantu enzim yang menanggalkan toksin secara aktif. Walaupun kunyit adalah rempah untuk semua jenis hidangan, anda juga boleh mengambil suplemen kunyit.


BAHAYA! Ambil Ubat Tahan Sakit Dengan Kerap Boleh Jadi Punca Gastrik?

Jika anda seorang yang kerap mengambilnya tanpa tahu kesan ubat tahan sakit setiap kali mengalami sebarang keadaan kesihatan, sila berhati-hati.

Ketahuilah bahawa ia mungkin boleh menyebabkan
 radang dan ulser pada perut
 dan bahagian awal usus kecil (duodenum)!

Lebih banyak info tentang Sistem Penghadaman
di sini
.

Kesan ubat tahan sakit menyebabkan gastrik perut?

Ubat tahan sakit yang kita maksudkan adalah
 ubat anti-radang
bukan steroid atau
nonsteroidal anti-inflammatory drugs (
NSAIDs
)
.

Antaranya termasuk aspirin, ibuprofen, naproxen dan diclofenac. Ubat-ubatan ini boleh didapati di farmasi tanpa memerlukan preskripsi daripada doktor.

Ia adalah bagus, baik dan efektif namun kesan ubat tahan sakit ini
 boleh menyebabkan gastrik dan ulser
 jika digunakan selama beberapa minggu atau bulan.

NSAIDs mengurangkan hormon prostaglandin yang mempunyai fungsi menghasilkan mukosa serta bahan-bahan yang meneutralkan asid di dalam perut.

Jika kadarnya berkurang, lapisan dinding perut lebih terdedah kepada hakisan asid seterusnya meningkatkan risiko berlaku ulser dan gastrik perut.

Jangan amalkan tabiat mengambil ubat tahan sakit!

Pertama, sila cuba elakkan membelinya dari klinik, farmasi atau mana-mana pusat perubatan dengan terlalu kerap!

Jika mengalami sakit yang ringan seperti terseliuh atau luka, mulakan dengan rehat dan tuam menggunakan ais atau air sejuk untuk mengurangkan bengkak dan rasa sakit.

Jika ingin ambil ubat,
anda boleh gunakan ubatan jenis paracetamol
 kerana dua ubat ini tidak termasuk dalam kumpulan NSAIDs dan ia adalah lebih selamat.

Lebih bahaya lagi adalah anda mengambil NSAIDs kerana sakit perut.

Ini kerana jika sakit tersebut disebabkan oleh gastrik perut, kesan ubat tahan sakit bukan akan mengurangkan kesakitan, tetapi bahkan memburukkan lagi keadaan.

Silap haribulan, mungkin juga boleh berlaku komplikasi yang lebih teruk seperti pendarahan.

Namun ada situasi memerlukan anda mengambilnya!

Walau bagaimanapun, terdapat keadaan kesihatan tertentu di mana seseorang harus mengambil NSAIDs secara berkala dalam jangka masa yang lama.

Contohnya adalah penyakit yang menyebabkan rasa sakit berterusan seperti
sakit sendi osteoartritis
 dan reumatoid artritis.

Bagi kes seperti ini, mereka harus menjalani pemeriksaan berkala untuk mengesan kesan-kesan sampingan yang mungkin berlaku.

Kebiasaannya, doktor akan memberikan ubat-ubatan lain bagi
mengelakkan berlaku gastrik dan ulser
. Ubat-ubatan tersebut termasuk:

Perencat pam proton (PPI) – omeprazole, lansprazole

Penghalang reseptor H2 – cimetidine, ranitidine

Anti-asid

Misoprostol

Ubat-ubatan yang disebutkan di atas ini membantu mencegah atau mengurangkan kesan NSAIDs ke atas lapisan dinding perut dengan mengimbangi fisiologi di dalam perut.


Mengurangkan Tekanan: Petua Menenangkan Badan Dan Minda

Tekanan, jika tidak dirawat boleh menyebabkan keadaan kronik dan menjadi punca kepada pelbagai masalah kesihatan. Cara terbaik untuk menangani tekanan adalah pengurusan kendiri. Mari kita lihat cara menguruskan minda dan badan anda untuk mengurangkan tekanan.

Tenangkan fikiran anda

Pertama, beri perhatian kepada minda anda,kerana seperti yang anda ketahui, tekanan adalah masalah emosi. Anda boleh mempertimbangkan petua-petua berikut:

Luangkan masa untuk menulis tentang masalah anda: Tulis tentang kebimbangan anda termasuk tentang pekerjaan, pelajaran, keluarga, rakan, atau cinta. Anda boleh menulis tentang peristiwa yang menjadikan anda tertekan dan apa perasaan anda semasa setiap situasi. Anda juga boleh menulis tentang bagaimana anda akan mengawal tekanan anda. Ini dapat membantu anda mengatasi tekanan dengan lebih baik.

Jangan pendam perasaan anda: Luahkannya. Anda boleh menangis atau ketawa apabila anda mahu. Anda juga boleh bercakap dengan orang lain mengenai keadaan anda. Bercakap dengan orang yang dipercayai dan dicintai dapat membantu anda menangani masalah anda. Mereka mungkin boleh memberi nasihat berguna kepada anda.

Memperbaiki hubungan peribadi anda (dengan rakan dan keluarga anda).

Pelajari beberapa kemahiran: Kemahiran pengurusan masa atau penyelesaian masalah berguna apabila menghadapi situasi yang menimbulkan tekanan.

Tingkatkan keanjalan emosi anda dan keupayaan anda untuk mengawal sesuatu keadaan: Apabila anda dapat mengawal kebanyakan perkara dalam hidup anda, anda dapat melihat bahawa kurangnya masalah yang memberi tekanan.

Lakukan perkara anda gemari: Walaupun anda mungkin terpaksa bekerja keras dan anda perlu terus bekerja, masa bersantai adalah penting untuk menghindari beban kerja yang banyak. Cuba petua-petua ini:

Lakukan kerja-kerja rumah, seperti membersihkan rumah, memasak, atau berkebun.

Menulis, melukis, atau nyanyi sebuah lagu.

Bangunkan
(teks asal tidak lengkap)

Mengambil bahagian dalam aktiviti sukarela.

Jangan terlalu fikirkan masa lalu atau masa depan. Hiduplah untuk saat ini.

Cuba meditasi dan khayalan berpandu

Tenangkan badan anda

Melakukan senaman selalunya baik untuk kesihatan anda. Untuk menghilangkan tekanan, latihan dapat membantu menenangkan tubuh anda serta meningkatkan metabolisme, hati dan fikiran anda. Sekiranya anda seorang yang tidak aktif, mulakan dengan senaman ringan seperti berjalan kemudian lakukan senaman yang lebih berat secara beransur-ansur

Melakukan aktiviti harian seperti mencuci pinggan mangkuk, mencuci pakaian, atau membersihkan lantai juga merupakan idea yang baik.

Teknik-teknik lain seperti senaman pernafasan, yoga, tai chi, dan relaksasi otot boleh digunakan untuk mengurangkan tekanan. Senaman-senaman ini membantu anda mengawal respirasi anda, mengurangkan kadar degupan jantung anda, menurunkan tekanan darah anda, meningkatkan penggunaan oksigen oleh badan anda, dengan itu, membebaskan diri dari tekanan.

Langkah-langkah yang mudah ini dapat membantu anda dengan menguruskan tekanan anda. Walaubagaimanapun, jika anda terus mengalami gejala yang teruk atau kronik, hubungi penyedia penjagaan kesihatan anda untuk rawatan yang betul.

Anda mungkin berminat untuk membaca artikel:

Simptom Kekurangan Vitamin A

Tanda Anda Kekurangan Vitamin

Tanda-tanda Kekurangan Vitamin C


Ibu Hamil Boleh ELAK Alami Buasir Berdarah Dengan Langkah-langkah Ini, BERKESAN!

Boleh ke
bakal ibu
 alami berak berdarah semasa hamil? Secara amnya, kehamilan boleh menjadi suatu yang membebankan bagi sebahagian wanita kerana pelbagai perubahan yang dirasai pada tubuh.

Kadangkala, perubahan ini akan mengubah penampilan mereka dan juga mengakibatkan kesakitan.

Buasir berdarah ketika mengandung adalah antara masalah yang menyukarkan, mengakibatkan bengkakan dan kesakitan di bahagian faraj.

Untuk mendapatkan lebih banyak info tentang Kehamilan, sila dapatkannya
di sini.

Buasir berdarah ketika mengandung?

Pendarahan adalah saluran darah yang membengkak di bahagian rektum. Ia boleh menjadi sebesar saiz kacang atau anggur.

Pendarahan ini boleh membesar di dalam faraj atau tersembul keluar melalui dubur. Pendarahan adalah kebiasaan
ketika hamil
.

Pembesaran saiz rahim membuatkan urat di bahagian pelvis dan vena cava inferior tertekan, mengakibatkan pengaliran kembali darah dari bahagian bawah tubuh menjadi perlahan.

Urat-urat di bawah kawasan rahim akan tertekan dan
mula membengkak
. Punca berak berdarah semasa hamil.

Tambahan pula, pertambahan progesteron ketika kehamilan menyebabkan dinding urat menjadi tenang, memudahkan ia untuk membengkak.

Pendarahan adalah sangat biasa berlaku ketika
trimester ke tiga
 kehamilan atau ketika bersalin pada tahap kedua. Ketulan darah akan terbentuk di dalam Pendarahan yang boleh mengakibatkan bengkakan besar.

Pendarahan boleh menyebabkan apa pada tubuh?

Kebiasaannya, pendarahan menyebabkan kesakitan dan pendarahan ketika hamil. Bagaimanapun, ia akan berlalu selepas anda bersalin selagi anda mengelakkan daripada
masalah sembelit
.

Bagaimana untuk mengelakkan berak berdarah semasa hamil?

Pertama sekali, cuba untuk mengelakkan masalah sembelit dengan cara:

-Ambil makanan yang tinggi
kandungan fiber

-Minum banyak cecair dan jus buah prun

-Makan buah-buahan dan sayur-sayuran

-Jangan
menahan air besar

-Minum banyak air.

Baca juga:

Serta, elakkan daripada duduk terlalu lama di dalam tandas kerana kawasan rektum mungkin akan mengalami tekanan.

Amalkan senaman kegel setiap hari. Senaman jenis ini akan membantu meningkatkan pengaliran darah ke bahagian rektum dan menguatkan otot punggung, maka mengurangkan risiko masalah buasir berdarah ketika mengandung.

Otot-otot di bahagian faraj dan uretra juga akan menjadi semakin kuat, membantu
proses pemulihan selepas bersalin
.

Elakkan berdiri atau duduk diam untuk tempoh terlalu lama. Sebaliknya, cuba untuk bergerak beberapa minit dalam setiap jam.

Ketika tidur
 atau menonton TV, cuba berbaring di sisi kiri untuk mengurangkan tekanan pada urat-urat di bahagian rektum dan meningkatkan peredaran kembali darah dari bahagian bawah tubuh.

Bagaimanakah untuk mengurangkan kesakitan buasir?

Berikut beberapa langkah untuk mengurangkan kesakitan kesan berak berdarah semasa hamil:

-Terapi sejuk: Letakkan pek ais dengan lapik yang lembut di bahagian yang sakit beberapa kali sehari.

-Terapi panas: Rendamkan bahagian bawah tubuh dalam tab yang dipenuhi air suam selama 10 ke 15 minit, beberapa kali sehari.

-Pastikan kawasan yang terkena pendarahan bersih selepas setiap
pergerakan usus
 dengan menggunakan tisu tandas yang lembut dan tiada pewangi (tisu jenis ini kurang kerengsaan berbanding tisu biasa)

-Minta daripada pakar kesihatan anda ubat anestetik topikal atau suppositori yang boleh digunakan ketika hamil.

Sekiranya terdapat sebarang keraguan mengenai keadaan diri, berjumpalah dengan doktor untuk mendapatkan lebih kepastian.


Kelenjar Air Liur Nyamuk: Penawar Kepada Malaria?

Nyamuk adalah serangga yang boleh menyebarkan pelbagai jenis penyakit berbahaya seperti zika, denggi dan malaria. Penyakit-penyakit ini boleh disebarkan antara individu yang telah dijangkiti kepada individu yang belum dijangkiti hanya dengan satu gigitan sahaja.

Menurut WHO, dianggarkan kira-kira 220 juta individu di seantero dunia, terutamanya yang tinggal di kawasan tropika serta sub-tropika menghidapi malaria. 95 buah negara dan kawasan di sini telah diserang penyakit berpunca dari parasit dan lebih daripada 400,000 meninggal dunia akibat jangkitan parasit pada setiap tahun.

Penyakit malaria boleh dikesan melalui simptomnya seperti demam, selesema, peluh dan keletihan yang melampau. Sebenarnya, ia boleh dirawat dengan ubat-ubatan dan boleh dicegah dengan penghapusan tempat pembiakan serangga ini. Pun begitu, ia akan menelan kos yang sangat tinggi. Jadi, apakah terdapat cara lain yang boleh dilakukan?

Penemuan terbaharu dalam mencari penawar malaria

Dalam badan seekor nyamuk, sebenarnya terdapat ribuan parasit yang boleh menyebabkan malaria. Pun begitu, ketika sedang mengigit dan menyedut darah daripada manusia, ia sebenarnya hanya akan memindahkan sedikit sahaja daripada parasit tersebut.

Menurut saintis dari Johns Hopkins Medicine, mereka telah menemui bahawa parasit tersebut akan terhenti dan tersekat semasa sedang melalui kelenjar air liur serangga ini, yang mungkin boleh dijadikan sebagai sumber utama kajian lanjutan untuk rawatan malaria.

Menurut Deborah Andrew yang merupakan seorang profesor sel biologi di
Johns Hopkins University School of Medicine
, kelenjar air liur nyamuk ini mungkin boleh dijadikan sebagai pencegah atau penawar penyakit bawaan serangga ini seperti malaria, dan lain-lain.

Parasit malaria sebenarnya sangat bergantung kepada nyamuk
Anopheles

betina untuk merebak di dalam kitaran hidup kompleks yang bermula apabila serangga ini makan sel parasit semasa menghisap darah haiwan yang telah terjangkiti. Sel-sel ini kemudiannya akan memasuki perutnya lalu bergabung sesama sendiri untuk membentuk telur dan tinggal di dalam badannya sementara menunggu hosnya menghisap darah haiwan lain untuk berpindah kepada hos yang baru.

Dalam masa yang sama, parasit ini akan mula membiak lantas menjadikannya lebih banyak. Apabila hosnya mula menghisap darah haiwan lain, parasit ini juga akan cuba memasuki badan haiwan yang dihisap darahnya melalui kelenjar air liurnya. Pun begitu, para saintis telah lama mengetahui bahawa kebanyakannya tidak dapat keluar daripada badan serangga ini.

Menurut pengkaji dan pengarang
Andrew Laboratory
, Michael Wells, walaupun ribuan parasit berada dalam kelenjar air liur serangga ini, hanya kurang daripada 10 daripadanya yang akan dipindahkan melalui gigitannya. Jadi, ini membuktikan bahawa kelenjar air liur serangga ini menghalang parasit ini daripada keluar namun belum dapat dipastikan sebabnya.

Setelah dikaji, didapati bahawa kelenjar air liur nyamuk
Anopheles
terdiri daripada 3 lobus yang menghasilkan air liur. Lobus-lobus ini dilindungi oleh membran dan setiap daripadanya adalah memanjang sehingga ke mulutnya. Untuk keluar, parasit mesti melalui membran pelindung, menembusi sel air liur dan kemudian berenang ke kawasan ruang kaviti dan seterusnya kepada muncung kelenjar.

Untuk melihat bagaimana kelenjar air liur ini menghalang transmisi malaria, para pengkaji telah menggunakan tikus yang telah dijangkiti sebagai haiwan kajian. Setelah diteliti, mereka menemui bahawa kebanyakan parasit akan berada dalam membran pelindung dan ruang kaviti dan hanya sedikit yang akan berada dalam muncung kelenjar serangga ini.

Walau bagaimanapun, ada sesetengah parasit yang sangat mudah memasuki muncung kelenjar serangga ini namun tidak semua mampu melaluinya. Hanya parasit yang benar-benar kuat sahaja boleh memasukinya lalu menjangkiti haiwan atau individu yang digigit oleh hosnya.

Ini menunjukkan bahawa kelenjar air liur kepunyaan serangga ini sebenarnya merupakan kunci utama dalam mencegah dan mengubat penyakit bawaan nyamuk itu sendiri, seperti malaria. Pun begitu, kajian lanjutan perlu dijalankan untuk mengetahui keberkesanannya.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Nyamuk Aedes: Tak Kenal Maka Tak Cinta


Kalau Nak Cuba Buat Telur Sarang Di Rumah, Ini Caranya, Mudah & 'Confirm' Jadi!

Siapa di sini peminat
laksa sarang telur
? Apa yang menjadikan menu ini kegemaran anda? Ya, kebanyakannya adalah kerana hidangan telur berbentuk sarang yang diletakkan bersama ke dalam mangkuk laksa tersebut. Ini resepi telur sarang yang anda sendiri boleh buat di rumah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Laksa sarang telur, makanan enak dari utara

Laksa telur bersarang ini sebenarnya lebih sinonim dengan negeri-negeri di bahagian utara Malaysia seperti Perak, Pulau Pinang, Kedah dan juga Perlis.

Ini kerana, telur bersarang ini hanya diletakkan dalam hidangan laksa utara seperti laksa Penang, laksa Kedah atau laksa Kuala Kangsar.

Ramai yang mengakui bahawa gabungan antara
telur
 bersarang dan juga laksa utara ini sememangnya satu kombinasi yang cukup ‘ngam’.

Namun, bagi anda yang kurang menggemari laksa
asam
 ini, telur sarang juga boleh dimakan bersama-sama
nasi putih
 panas seperti lauk-lauk lain.

Paling penting, anda kena tahu kaedah atau cara membuatnya dengan betul.

Cara dan resepi telur sarang

Telur bersarang bukanlah satu hidangan yang sukar. Ia sebenarnya amat mudah dan seolah-olah anda membuat telur dadar sahaja.

Namun, teknik memasaknya yang menjadikan ia berbeza dengan telur goreng biasa atau telur dadar. Lihat bahan dan cara membuat sarang telur seperti di bawah ini:

Bahan-bahannya:

1 biji
telur

2 atau 3 sudu besar air masak

Sedikit garam

Minyak masak

Cara-caranya:

Masukkan
minyak masak
 ke dalam kuali dan panaskan minyak dengan api yang kuat. Pastikan minyak tidak terlalu kecil kerana ia tidak akan membuatkan telur garing dengan cepat seperti yang kita mahu.

Pecahkan telur ke dalam sebiji mangkuk dan masukkan air masak ke dalam telur tersebut. Kacau telur sehingga menjadi berbuih.

Setelah minyak betul-betul panas, tuangkan telur ke dalam kuali. Teknik yang perlu anda ingat di sini, tuangkan secara perlahan-lahan bermula daripada kedudukan mangkuk berdekatan kuali dan tarik mangkuk ke atas tinggi-tinggi. Minyak yang panas dengan tuangan telur yang halus akan membuatkan telur terus berbuih dan cepat garing.

Biarkan seketika sebelum membalikkan telur tersebut.

Kecilkan sedikit api dapur dan biar telur garing sehingga berwarna kecoklatan.

Apabila kedua-dua belah telur telah garing dan rangup, angkat dan toskan terlebih dahulu.

Siap untuk dimakan.

*Elakkan daripada membuat adunan telur yang banyak dalam satu gorengan kerana ia akan menjadikan telur lambat atau tidak garing.

Kurangkan makanan berminyak

Walaupun ia agak sedap, tidak bermakna anda boleh makan
telur goreng
 seperti ini setiap hari.

Ini kerana, kaedah penggorengannya dengan menggunakan minyak yang banyak menjadikan telur ini agak
tinggi kalori
.

Selain itu, ia juga boleh meningkatkan kolesterol anda.

Oleh itu, makan secara berpada-pada dan hadkan kepada satu keping sarang telur sahaja bagi satu hidangan laksa.

Telur itu sendiri merupakan sumber protein yang baik dan bagus untuk tubuh kita. Namun kaedah memasaknya yang kurang sihat menjadikan pengambilan hidangan telur ini perlu dihadkan.

Selamat mencuba!

Kredit gambar: Vitdaily


Masalah Zakar Berbau? Ikut Petua Ini Untuk Hilangkannya! Pasti Si Isteri Tersenyum Kembali

Kemaluan berbau bukan masalah wanita semata-mata. Masalah kemaluan lelaki berbau juga sebenarnya dialami ramai individu.

Namun
 masalah berkaitan alat sulit ini seringkali tidak diberikan perhatian.
 Ini juga bukan topik yang terlalu terbuka untuk dibincangkan.

Oleh sebab itu, ramai yang bertindak mencari petua hilangkan bau kemaluan melalui Google sahaja.

Untuk mendapatkan lebih banyak info tentang Kesihatan Lelaki, sila dapatkannya
di sini.

Punca kemaluan lelaki berbau

Untuk kaum lelaki, terdapat beberapa
faktor yang memungkinkan anda mengalami masalah kemaluan berbau kurang menyenangkan
.

Di sini, kami senaraikan beberapa punca kemaluan berbau dan petua hilangkan bau kemaluan yang boleh anda cuba.

#1. Smegma- Ini punca kemaluan berbau

Smegma adalah 1 keadaan yang merujuk kepada pengumpulan minyak semula jadi dan juga sel kulit yang telah mati pada bahagian batang zakar.

Ia biasa berkumpul di bawah kulup hujung batang zakar jika anda tidak bersunat
.

Pada kebiasaannya, smegma bertindak melembapkan zakar selain melicinkan kulit pada zakar.

Tetapi, jika smegma ini banyak berkumpul pada hujung zakar, ia boleh menyebabkan munculnya bahan putih yang berbau busuk pada alat sulit.

Smegma ini biasa terjadi jika zakar tidak dicuci dengan bersih.

Petua hilangkan masalah kemaluan lelaki berbau yang disebabkan oleh smegma

Untuk menghilangkan smegma pada alat sulit, lakukan cara seperti berikut:

Tarik kulup zakar ke belakang.

Basuh zakar
dengan menggunakan sabun dan air bersih.

Bilas alat sulit anda.

Keringkan zakar dengan menggunakan kain. Jangan sesekali menggosoknya.

Apabila smegma telah dibersihkan, tarik semula kulup ke hadapan menutupi kepala zakar.

Ulang langkah ini jika smegma kembali terbentuk untuk menghindari isu
zakar berbau
.

Punca kemaluan lelaki berbau #2. Jangkitan saluran kencing

Jangkitan saluran kencing atau ringkasnya UTI boleh berlaku apabila saluran kencing anda dijangkiti oleh bakteria mahupun virus.

Biasanya, jangkitan ini berlaku disebabkan oleh beberapa perkara seperti aktiviti seksual,
kencing tidak lawas
, batu karang, prostat yang membesar,
diabetes
 dan menggunakan kateter kencing.

Antara simptom anda mempunyai UTI ialah:

Rasa kerap ingin membuang air walaupun tidak banyak air kencing yang dikeluarkan

Rasa seperti terbakar sewaktu membuang air kecil

Baca juga:

Petua hilangkan bau kemaluan yang disebabkan oleh UTI

Sekiranya anda rasa dijangkiti UTI, segeralah berjumpa dengan doktor.

Jika anda dijangkiti, doktor akan memberikan ubat antibiotik bagi merawat jangkitan tersebut.

#3. Balanitis

Balanitis adalah 1 keadaan di mana kepala zakar anda mengalami keradangan, sekali gus menyebabkan timbulnya isu kemaluan lelaki berbau.

Sekiranya kulup kepala zakar turut mengalami keradangan, keadaan tersebut digelar sebagai balanoposthitis
.

Balanitis boleh berlaku disebabkan oleh beberapa perkara seperti melakukan seks yang berisiko, tidak menjaga kebersihan diri dengan baik, kewujudan smegma, jangkitan, sabun dengan kandungan pewangi atau
mengalami penyakit kulit seperti psoriasis dan ekzema
.

Antara simptom balanitis ialah kemerahan pada zakar, gatal-gatal dan juga adanya iritasi, pembengkakan, muncul cecair pada kulup zakar dan
rasa seperti terbakar ketika hendak membuang air kecil
.

Petua hilangkan bau kemaluan yang disebabkan oleh balanitis

Untuk mengurangkan rasa sakit atau keradangan yang dialami, mandi bersama garam Epsom.

Sekiranya simptom yang dialami berlarutan lebih daripada 1 atau 2 hari, segeralah berjumpa dengan doktor.

Antara kaedah rawatan yang mungkin akan digunakan ialah:

Penggunaan antibiotik
 jika terdapat jangkitan

Sapu salap atau krim sekiranya berlaku iritasi

Letakkan krim antikulat bagi jangkitan kulat

#4. Jangkitan yis

Jangkitan yis yang juga disebut sebagai thrush
 boleh berlaku apabila kulat
Candida
 tumbuh pada zakar anda tanpa kawalan.

Akibatnya, zakar akan mempunyai bau yang kurang menyenangkan seperti bau hapak kulat.

Antara tanda wujudnya jangkitan yis pada zakar ialah:

Kemerahan atau iritasi pada zakar

Gatal atau rasa terbakar

Adanya bahan berwarna putih yang mempunyai tekstur seperti keju pada zakar

Kelembapan yang tidak normal pada zakar

Jangkitan yis biasanya berlaku disebabkan oleh zakar yang tidak dicuci dengan bersih.

Selain itu, ia juga boleh terjadi disebabkan oleh aktiviti seks bersama pasangan yang mempunyai jangkitan ini.

Petua hilangkan kemaluan lelaki berbau yang disebabkan oleh jangkitan yis

Jika anda rasa dijangkiti, berjumpalah dengan doktor untuk berbincang mengenai rawatannya.

Biasanya doktor akan memberikan ubat bagi merawat jangkitan yis ini.
Ubat ini juga boleh didapati di farmasi.

Cara membersihkan kemaluan berbau

Petua hilangkan bau kemaluan yang pertama adalah mencuci kemaluan dengan bersih sekurang-kurangnya sekali dalam sehari.

Gunakan sabun pencuci yang bersifat lembut dan juga air suam.

Selepas itu, lapkan kemaluan dengan menggunakan kain yang kering terlebih dahulu sebelum mula memakai pakaian.

Selain itu juga, terdapat beberapa petua hilangkan bau kemaluan lain yang patut anda lakukan. Antaranya ialah:

Bersihkan zakar anda setelah melakukan hubungan intim

Pakai seluar yang longgar dan tidak terlalu ketat

Gunakan alat perlindungan sewaktu melakukan hubungan intim seperti kondom

Jangan sesekali terlibat dengan hubungan seks sekiranya pasangan anda mempunyai sebarang jangkitan

Kerap lakukan cucian pada bahagian kulup zakar

Semoga masalah kemaluan lelaki berbau yang dialami akan dapat diatasi dengan petua yang dikongsikan di atas!


12 Khasiat Bunga Cengkih Untuk Kesihatan Yang Ramai Orang Tak Tahu, Jom Amalkan!

Cengkih merupakan antara herba yang sering digunakan dalam masakan. Tetapi, adakah anda tahu apakah khasiat bunga cengkih untuk kesihatan secara keseluruhan?

Dalam perkongsian artikel ini akan dikongsikan khasiat cengkih. Semoga bermanfaat!

Untuk mendapatkan lebih banyak info tentang Pemakanan Sihat, sila dapatkannya
di sini.

Khasiat bunga cengkih

Cengkih atau nama saintifiknya
Syzygium aromaticum
, adalah pucuk bunga kering yang merupakan antara rempah-ratus popular.

Bunga cengkih sering digunakan dalam masakan dan sebagai salah satu bahan untuk perubatan tradisional selama bertahun-tahun.

Menurut
United States Department of Agriculture
 (USDA), 2.1 gram (g) atau 1 sudu teh cengkih mengandungi:

6 kilokalori (kcal)

0.13 g protein

0.27 g lemak

1.38 g karbohidrat

0.7 g serat

Jumlah yang sama juga membekalkan 1.263 miligram (mg) mangan, iaitu 63% daripada nilai keperluan harian untuk mineral ini.

12 khasiat bunga cengkih untuk kesihatan

Cengkih terkenal sebagai rempah yang manis dan beraroma, tetapi ia juga telah digunakan dalam perubat
an tradisio
nal untuk merawat pelbagai keadaan kesihatan.

1. Fungsi antibakteria

Penggunaan putik, esktrak atau minyak cengkih dipercayai cukup mujarab untuk membunuh patogen di dalam badan manusia. Antaranya patogen yang menjadi punca wabak taun.

2. Kesihatan oral

Antara manfaat bunga cengkih yang dijadikan minyak adalah ia berfungsi sebagai antiseptik dan penahan sakit berkesan untuk masala
h mulut
 dan pergigian.

Ia boleh digunakan untuk menyembuhkan
penyakit gusi
 seperti gingivitis dan periodontitis.

Khasiat cengkih #3. Bagus untuk hati berlemak

Kehadiran
antioksidan yang tinggi
 dalam cengkih amat ideal untuk menjaga organ badan, khususnya hati.

Cengkih dengan sifat hepatoprotektifnya boleh mengatasi kesan disebabkan oleh aktiviti metabolik bebas seperti peningkatan profil lipid dan pengeluaran radikal yang mengakibatkan penurunan tahap oksidan dala
m ha
ti.

4. Masalah mulut berbau

Aroma cengkih sangat berkesan dalam
menghilangkan bau mulut.

Selain digunakan secara meluas sebagai bahan utama dalam penghasilan ubat gi
gi
, cengkih boleh dimasukkan dalam minuman atau makanan setiap hari, untuk mengatasi
masalah nafas berbau
.

Khasiat bunga cengkih 5. Diabetes

Pesa
kit diabetes
 biasanya akan berdepan keadaan di mana insulin yang dihasilkan badan tidak mencukupi dengan tahap diperlukan.

Penyelidikan menunjukkan bahawa penggunaan cengkih membawa kepada penjanaan insulin dalam badan dan mengekalkan
paras glukosa darah
.

6. Sifat antiradang antara khasiat cengkih

Cengkih adalah ubat penahan sakit yang sangat baik kerana ia merangsang reseptor kesakitan badan dalam proses untuk melegakan kesakitan.

Kehadiran eugenol dalam jumlah tinggi dipercayai dapat mengurangkan kesakitan berkaitan dengan edema – bengkak yang disebabkan cecair berlebihan terperangkap dalam tisu badan.

7. Kanser

Antioksidan adalah bahan kimia yang memainkan peranan dalam mengurangkan kerosakan sel
penyebab kanser.

Berdasarkan kajian, cengkih mungkin mempunyai peranan penting dalam rawatan kanser masa hadapan kerana ia menyebabkan kematian sela dan penggandaan sel yang perlahan.

8. Bagus untuk sistem pencernaan, salah satu khasiat bunga cengkih

Minyak cengkih amat bagus dalam memastikan kelancaran pengeluaran dan rembesan enzim pencernaan – untuk memastikan
proses penghadaman
 tidak tersekat.

Ia juga sangat berkesan dalam membantu menghilangkan ketidakselesaan perut seperti
cirit-birit,
 kembung perut, loya, muntah, senak,
perut berangin
, sembelit dan sebagainya.

Baca juga:

9. Penggalak imuniti

Putik cengkih turut berperanan dalam meningkatkan kiraan sel darah putih, sekali gus meningkatkan
sifat imun
 yang hadir bersamanya.

Ia mengurangkan hipersensitiviti badan kepada agen asing punca kepada kemudaratan dan ketidakselesaan kepada fungsi tubuh.

10. Atasi masalah obesiti

Ekstrak bunga cengkih juga dipercayai berpotensi dalam mengatasi
masalah berat badan berlebihan
.

11. Meningkatkan kekuatan tulang

Cengkih menghasilkan esktrak hidroalkohol sebatian fenolik seperti eugenol, flavonoid dan isoflavon.

Sebatian ini dipercayai membolehkan tubuh mengekalkan ketumpatan tulang dan meningkatkan kandungan mineral tulang.

Khasiat bunga cengkih #12. Untuk sakit kepala

Cengkih dipercayai sebagai afrodisiak ringan dalam bidang perubatan Unani yang berkesan untuk mengurangkan
sakit kepala.

Pengambilan teh berperisa cengkih dapat menghilangkan masalah tersebut dengan mudah sambil menyegarkan mood.

Hati-hati dengan kesan sampingan

Walaupun terdapat banyak khasiat bunga cengkih, namun penggunaannya haruslah secara berhati-hati.

Ini kerana penggunaan cengkih berlebihan pada bayi boleh menyebabkan sawan. Dos yang banyak juga tidak digalakkan untuk
wanita hamil
 dan
ibu menyusu
 kerana ia boleh menyebabkan iritasi.

Oleh sebab komposisi kimia yang kuat, penggunaan minyak cengkih secara berterusan untuk tempoh lama pada gusi dipercayai akan melemahkan membran mukus dan gusi.

Lebih kajian diperlukan untuk mengesahkan khasiat cengkih

Tidak dinafikan potensi bunga cengkih dalam aspek kesihatan secara keseluruhan. Namun lebih banyak kajian perlu dilakukan untuk mengesahkannya.

Seperti kebanyakan makanan sihat, ia paling berkesan apabila dimasukkan sebagai sebahagian daripada
diet seimbang
.

Anda juga boleh mereneh bunga cengkih dalam air selama 5-10 minit untuk mendapatkan secawan teh yang menenangkan.

Walau bagaimanapun seperti kebanyakan produk herba, amat disarankan untuk anda mendapatkan nasihat dan rundingan doktor untuk memastikan kesesuaian diri sebelum mengamalkannya.


Selepas PKP Berakhir, Adakah Kita Boleh Jalani Kehidupan Seperti Biasa? - Baca Ini Dulu!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Satu dunia dalam kegelisahan
 akibat pandemik COVID-19.

Disebabkan itu, macam-macam
tindakan keselamatan dan kesihatan dilakukan setiap negara
 bagi membendung penularan wabak ini dari terus berleluasa.

Berikut adalah perkembangan kes terkini COVID-19 di negara kita:

[covid_19]

Perdana Menteri Malaysia, Tan Sri Muhyiddin Yassin telah mengeluarkan
Perintah Kawalan Pergerakan (PKP) bermula 18 Mac 2020 sehingga 31 Mac 2020
 sebagai langkah memutuskan rantaian jangkitan COVID-19.

Meskipun langkah ini dilihat memberi kesan positif, pihak kerajaan masih perlu melanjutkan tempoh PKP sehingga 14 April 2020.

Ia mungkin juga menjadi lebih panjang dalam
usaha meratakan lekuk graf jangkitan COVID-19
.

Kehidupan semasa PKP berlangsung, apa yang berlaku sekarang?

Tak dinafi, kehidupan semasa PKP ini sangat meresahkan.

Masakan tidak, seluruh rakyat Malaysia
dikehendaki duduk diam-diam sahaja di rumah dan tidak dibenarkan keluar
.

Hanya
ketua keluarga saja dibenarkan keluar sebagai wakil untuk membeli barangan
 atau ubatan penting buat diri sendiri serta ahli keluarga yang lain.

Ketika di luar, individu disaran
menggunakan topeng muka
 dan mengamalkan
penjara sosial
 sekurang-kurangnya 1 meter dari individu lain.

Anda mungkin berminat untuk membaca:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Amalan Jarak Sosial, Kuarantin Dan Isolasi: Apa Bezanya?

Selain itu, anda juga diminta untuk amalkan cara ini:

Ketika perintah ini diumumkan dahulu,
ramai netizen yang tak dapat menerimanya
.

Ada yang tak mematuhi arahan dengan berlegar-legar di luar rumah seolah-olah tiada apa yang berlaku.

Ada yang mengambil kesempatan
pulang ke kampung halaman atau pergi melancong
 bersama ahli keluarga.

Malah, ada juga yang masih berdegil
menganjurkan pelbagai kenduri-kendara
.

Lebih teruk, ada juga yang
melakukan pembelian panik keperluan rumah
 sehingga mengakibatkan pasar raya menjadi lautan manusia!

Kesannya, banyak keperluan seperti roti, beras, mi segera dan minyak masak yang habis stok.

Kehidupan selepas PKP berakhir, apa yang akan terjadi?

Adakah anda dapat bayangkan kehidupan selepas PKP ini berakhir?

Adakah kehidupan akan kembali seperti sebelum ini? Hakikatnya, ia tidak mudah seperti yang kita sangka.

Dalam erti kata yang lebih mudah, tidak wujud istilah ‘business as usual’.

Jika hendak difikirkan secara logik, tiada jaminan yang mengatakan wabak COVID-19 akan hilang dengan sepenuhnya selepas tamat tempoh kedua PKP.

Jadi,
tempoh ketiga, keempat, kelima dan seterusnya masih perlu dipertimbangkan oleh pihak kerajaan
.

Namun, sudah tentu kita juga sudah tidak lagi mahu berada di rumah hingga tiada pendapatan masuk.

Sampai bila kita perlu minta bantuan kerajaan?

Sesuatu perlu dilakukan untuk membolehkan kita hidup kembali normal selepas ini
.

Apakah yang perlu kita buat selepas wabak COVID-19 reda?

Wabak COVID-19 sukar untuk ditamatkan “begitu sahaja’.

Namun, ia boleh reda dengan meratakan lekuk graf jangkitan. Antara usaha yang perlu kita lakukan sekarang adalah dengan
mematuhi PKP sehinggalah ia berakhir
.

Namun selepas ia berakhir, kita masih tidak boleh kembali ke kehidupan normal.

Contohnya,
kita tidak boleh anjurkan kenduri-kendara, perhimpunan, persembahan atau pertunjukan yang memerlukan kehadiran ramai individu di suatu tempat
.

Sebaliknya, kita
masih perlu pakai topeng muka dan pengamalan jarak sosial
 ketika di luar rumah atau di tempat kerja.

Begitu juga dengan aspek kebersihan.

Kita masih lagi perlu amalkan etika batuk dan bersin serta
mencuci tangan menggunakan air dan sabun atau hand sanitizer
untuk mengelak wabak ini berulang.

Artikel berkaitan
:

Dalam erti kata lebih mudah,
tiada apa yang berbeza kecuali pergerakan kita
 mungkin sudah tidak terlalu terbatas.

Kita mungkin sudah boleh pergi bekerja dan melakukan aktiviti di luar rumah.

Namun, ini adalah sangat bergantung kepada keadaan ketika itu.

Jika wabak COVID-19 dilihat semakin meruncing, maka PKP mungkin masih perlu diteruskan sehingga ia benar-benar berada pada tahap selamat.

Maka, bersamalah kita mematuhi PKP dan mengamalkan langkah keselamatan, kesihatan dan kebersihan agar lekuk graf jangkitan dapat diratakan.

[mc4wp_form id=’115319″]

Bersamalah kita berdoa agar wabak COVID-19 ini dapat diredakan dalam masa yang terdekat agar kita boleh menyambut kehadiran bulan Ramadan dan Syawal dengan lebih bermakna. #stayathome

#HelloHealthGroup, #HelloDoktor, #HelloHealthCoronaVirus


Sayangi Makanan Anda! Jangan Membazir, Ambil Ikut Keperluan

Pembaziran makanan sudah menjadi satu isu yang semakin serius di peringkat global. Amalan membazir makanan ini juga tidak asing di Malaysia.

Menurut Timbalan Perdana Menteri, Datuk Seri Dr Wan Azizah Wan Ismail, rakyat Malaysia dilaporkan membuang tidak kurang 3,000 tan makanan yang masih boleh dimakan setiap hari. Dalam erti kata lain, setiap rakyat Malaysia membazir 1 kg makanan setiap hari dan jumlah ini bertambah di musim perayaan.

Sebuah syarikat pengurusan sisa pepejal makanan yang dilantik kerajaan, SWCorp pernah merekodkan 615,000 tan makanan dibazirkan selepas majlis berbuka puasa. Bagaimana pula dengan pembaziran di majlis perkahwin dan perayaan lain?

Akta Pembaziran Makanan sebagai langkah menangani pembaziran

Dr Wan Azizah berkata bahawa kerajaan bercadang ingin mengemukakan cadangan untuk menggubal Akta Pembaziran Makanan bagi mengelakkan rakyat membazir dan meningkatkan penjimatan. Denda terhadap pelanggan hotel dan restoran ialah antara usaha yang diharap dapat mendidik masyarakat.

1 dari 9 individu di dunia tidak mempunyai makanan yang cukup

Sekitar 795 juta individu di seluruh dunia gagal mendapatkan makanan yang cukup untuk menjalani kehidupan yang sihat. Ini bersamaan 1 dari 9 individu. Dalam masa yang sama, satu pertiga dari makanan yang dihasilkan dibazirkan setiap tahun bersamaan sekitar 1.3 bilion tan.

Impak yang diberikan adalah sangat besar terhadap ekonomi dan kesihatan.

Pembaziran makanan menelan belanja sekurang-kurangnya USD 300 bilion dan sehingga USD 680 bilion di negara-negara perindustrian.

Malnutrisi menyebabkan hampir separuh (45%) kematian kanak-kanak di bawah umur 5 tahun, iaitu 3.1 juta setiap tahun.

1 dari 4 kanak-kanak mengalami pembesaran terbantut, dan angka ini lebih tinggi dalam kalangan negara membangun.

Ambil ikut keperluan, bukan keinginan

Mempunyai duit yang banyak bukan satu alasan untuk anda membazir. Lebih baik jika duit tersebut disalurkan kepada mereka yang lebih memerlukan berbanding dimasukkan ke dalam tong sampah melalui lebihan makanan yang tidak dimakan.

Jika anda makan di restoran, ambil makanan dalam kuantiti sedikit terlebih dahulu. Kalau tidak cukup, boleh tambah kemudian. Tidak akan ada caj atau bayaran servis tambahan dikenakan. Selain itu, jangan biarkan lebihan makanan di atas pinggan anda dibuang. Pastikan ia dihabiskan atau dibungkus untuk dimakan kemudian.

Pihak hotel dan restoran juga harus mengambil langkah proaktif untuk mengurangkan pembaziran makanan seperti mengenakan denda dan mewujudkan jawatankuasa khas untuk mengawal pembaziran melalui audit, pengumpulan data dan solusi.

Lebihan makanan tersebut boleh dimanfaatkan seperti menderma kepada individu lain (jika makanan masih selamat), mengitar semula bahan yang boleh dimanfaatkan (seperti plastik dan botol), dan membuat baja atau kompos sebagai sumber pendapatan tambahan.

Sebelum anda membuang makanan, fikirkan nasib hampir 800 juta individu yang tidak cukup makanan di seluruh dunia. Setiap butir beras itu berharga!


Alahan menggunakan darah (Ujian)

Definisi

Apa itu Ujian Alahan menggunakan darah?

Ujian Alahan menggunakan darah adalah ujian yang mengukur jumlah immunoglobulin E (IgE) dalam serum. Ini adalah kaedah diagnosis yang berkesan jika anda mempunyai alahan atau tidak dan menentukan alergen.

Pesakit yang alah akan mempunyai peningkatan jumlah IgE dalam serum apabila terdedah kepada alergen. Terdapat banyak jenis alergen yang boleh menghasilkan reaksi alergi. Ini termasuk bulu binatang, makanan, debunga, habuk, kulat, racun serangga, ubat-ubatan, dan orang-orang dalam persekitaran kerja.

Mengapa Allergy Blood Testing dilakukan?

Anda harus mengambil ujian ini jika terdapat tanda-tanda dan simptom-simptom yang menunjukkan status alahan apabila terdedah kepada bahan tertentu.Simptom-simprom ini termasuk:

Dermatitis;

Ekzema;

Mata merah dan gatal-gatal;

Batuk, kesesakan hidung dan hidung berair;

Asma;

Gatal dan kebas di mulut;

Sakit perut, muntah dan cirit-birit.

Perkara yang perlu diketahui

Apakah yang perlu diketahui sebelum menerima Ujian Alahan menggunakan darah?

Contraindications termasuk:

Pesakit dengan pelbagai alahan;

Tidak dapat mengumpul maklumat melainkan ujian mengenal pasti alergen yang khusus.

Faktor-faktor yang mempengaruhi ujian termasuk:

Penyakit ini menyebabkan peningkatan IgG (protein imun dalam badan).

Ubat-ubatan yang boleh meningkatkan kepekatan IgE termasuk corticosteroids.

Adalah penting anda memahami amaran dan langkah berjaga-jaga sebelum menjalani ujian ini. Sekiranya anda mempunyai sebarang soalan, sila berunding dengan doktor anda untuk maklumat dan arahan lanjut.

Ketahui apa yang berlaku

Bagaimana persediaan untuk menerima Ujian Alahan menggunakan darah?

Sebelum ujian, anda tidak memerlukan sebarang penyediaan khas atau anda tidak perlu berpuasa sebelum pengambilan darah.

Walau bagaimanapun, doktor yang melakukan ujian akan mengambil perhatian terhadap kesihatan anda. Anda boleh bertanya kepada doktor anda sama ada anda perlu persiapan khusus.

Anda harus memakai baju lengan pendek agar jururawat dapat mengambil darah dengan mudah dari lengan anda.

Apa yang berlaku semasa Allergy Blood Testing?

Untuk melaksanakan ujian, doktor akan:

Balutan di sekeliling lengan untuk menghentikan pendarahan.

Membersihkan tempat suntikan dengan alkohol.

Menyuntik jarum ke dalam urat. Mereka boleh menyuntik lebih daripada 1 kali jika perlu.

Melampirkan hos untuk membendung pendarahan.

Menanggalkan jalur pita di sekitar lengan selepas mendapat cukup darah.

Meletakkan pembalut atau kapas di tempat suntikan.

Meletakkan pelekat perubatan di tempat suntikan

Apa yang berlaku selepas
Allergy Blood Testing?

Doktor atau jururawat akan mengambil darah untuk diuji. Tahap kesakitan anda bergantung kepada kemahiran jururawat, keadaan urat anda dan kepekaan anda terhadap kesakitan.

Selepas pengambilan darah, anda perlu mengenakan pembalut dan menekan ringan pada lubang suntikan untuk menghentikan pendarahan. Anda boleh kembali ke aktiviti normal selepas ujian.

Jika anda mempunyai sebarang soalan mengenai Allergy Blood Testing, sila berunding dengan doktor anda untuk memahami arahan dengan lebih baik.

Memahami Keputusan

Apa maksud keputusan saya?

Jumlah plasma IgE normal

Dewasa: 0-100 Unit Antarabangsa / mL

Kanak-kanak:

0-23 bulan: 0-13 unit antarabangsa / mL

2-5 tahun: 0-56 unit antarabangsa / mL

6-10 tahun: 0-85 unit antarabangsa / mL

Penanda buruk        Ige (kU / L)

0                               <0.35

1                               0.35-0.69

2                               0.70-3.49

3                               3.50-17.49

4                               17.50-49.99

5                               50.0-100.00

6                               > 100.00

Keputusan tidak normal

Anda mungkin mengalami penyakit berkaitan alahan seperti:

Asma;

Dermatitis;

Alahan makanan;

Alahan;

Alahan tempat kerja;

Alahan rhinitis;

Bergantung kepada makmal dan hospital, julat normal untuk allergy blood testing mungkin berbeza-beza. Sila berbincang dengan doktor anda mengenai apa-apa soalan yang anda ada mengenai keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Makanan Bantu Tingkatkan Emosi Anda

Jika anda mengalami kemurungan atau mungkin ingin menyingkirkan emosi yang tidak elok dalam diri, mengambil makanan tertentu dalam diet pemakanan anda boleh menjadi idea yang baik. Beberapa jenis makanan dapat membantu mengurangkan tekanan, menyingkir kegelisahan dan melawan kemurungan, sekaligus dalam membantu tingkatkan emosi anda.

Makanan dan minuman yang anda ambil setiap hari boleh sama ada menjadikan anda lebih baik atau hanya akan memburukkan lagi keadaan anda dengan menjejaskan kandungan gula dalam darah dan saluran gastrousus (GI).

Makanan juga memberikan nutrien untuk menjaga kesihatan tubuh. Makanan tinggi lemak atau tinggi glisemik boleh menyebabkan berlakunya disfungsi dalam tubuh. Individu yang gemar mengambil makanan tinggi kandungan lemak atau tinggi glisemik berpotensi untuk mendapat masalah kesihatan seperti kolesterol tinggi, kanser payudara dan kanser prostat, diabetes, arthritis, penyakit kardiovaskular, PMS, dan sakit kepala.

Nikmati buahan dan sayuran

Buah-buahan dan sayur-sayuran adalah kunci utama nutrien, yang membantu dalam memberikan anda kehidupan dan kesihatan yang lebih baik. Buahan dan sayuran adalah antioksidan, rendah kolesterol dan kaya serat.

Dua hidangan buahan dan sayuran boleh menjadikan hari anda 11% lebih sihat. Secara umumnya, individu yang biasa dengan pengambilan buahan dan sayuran dalam diet makanan akan merasa lebih baik tentang tahap kesihatan mereka.

Dalam penyelidikan ke atas 3,500 individu yang diterbitkan dalam
British Journal of Psychiatry,
 menyatakan individu yang mengambil makanan berkhasiat secara keseluruhannya pada tahun sebelumnya kurang berdepan dengan masalah tekanan, berbanding individu yang lebih banyak makan pencuci mulut, makanan bergoreng, daging diproses, bijirin diproses, dan produk tenusu tinggi lemak.

Makan ikan beberapa kali seminggu

Makanan tinggi kandungan asid lemak omega-3 seperti ikan berminyak, ikan berlemak; tuna, salmon, dan sardin, serta kupang, terbukti mengurangkan risiko mengalami simptom kemurungan, terutaman kemurungan selepas bersalin.

Omega-3 adalah nutrien penting untuk membantu dalam meningkatkan emosi, ia tidak dihasilkan oleh diri sendiri. Ia mengubah bahan kimia otak yang berkaitan dengan emosi khususnya dopamin dan serotonin.

Pengambilan kafein secara sederhana

Kafein boleh mencetuskan pengeluaran bahan kimia otak yang dipanggil dopamin, yang penting untuk meningkatan tumpuan dan penglihatan. Kafein membantu menjadikan individu lebih bertenaga dan gembira, tetapi anda harus mengambil kafein dalam jumlah yang sederhana dan terkawal.

Menurut Dr Ramsey, “Kopi mengandungi nutrien berasaskan tumbuhan yang berfungsi seperti ubat yang digunakan untuk merawat kemurungan.” dalam penyelidikan yang dijalankan, beliau menyimpulkan bahawa kafein memberikan kesan yang berbeza pada setiap individu, tetapi ia adalah yang terbaik untuk mempertimbangkan jumlah kafein yang diambil jika anda mula merasa gelisah dan tidak mendapat tidur yang mencukupi.

Berikan diri anda coklat

Apabila anda memakan coklat, anda mungkin berasa gembira. Ini kerana coklat melepaskan bahan kimia yang dipanggil endorfin dan serotonin. Ia mengurangkan kegelisahan dan tekanan, dan menjadikan emosi lebih baik. Jadi jika anda mahu berada dalam emosi yang baik, coklat mungkin pilihan yang terbaik.

Terdapat satu kajian lain yang membuktikan coklat gelap adalah sejenis coklat yang terbaik untuk memperbaik emosi. Coklat juga dapat meningkatkan kadar denyutan jantung dan menghasilkan kesan anti-tersumbat dalam saluran darah.

Pertingkatkan keadaan diri dengan kelapa

Kebanyakan spa dan salon urutan menggunakan kelapa sebagai bahan asas untuk mengurut kerana ia akan memberikan ketenangan kepada otot dan emosi anda. Dalam satu kajian kecil yang dijalan di Columbia University, individu yang menghidu bau kelapa memberikan kesan ke atas keseimbangan tekanan darah dan denyutan jantung selepas bersenam secara ekstrem.

Perhatikan apa yang anda makan setiap hari, bukan sahaja bermanfaat untuk kesihatan anda tetapi ia juga dapat membantu mempertingkatkan emosi dan menghindari kemurungan dan tekanan.

Dengan kehidupan harian yang sibuk dan penuh dengan pelbagai tugasan harian serta masa yang sedikit untuk berehat, pengambilan makanan yang terbaik untuk emosi pastinya sesuatu yang mudah untuk dilakukan.

Hello Health Group
 tidak menyediakan nasihat perubatan, diagnosis atau rawatan.


Sudah Tak Sejuk Lagi, Penuh Habuk! Ini Cara Mudah Bersihkan Kipas Angin DIY

Kadangkala, kita mungkin terlepas pandang atau terlupa untuk
menyelenggara alat elektrik dan elektronik
 di rumah. Antara yang paling sering kita abaikan adalah kipas angin. Tenang, kami ada beberapa cara bersihkan kipas angin tanpa buka penutup yang paling mudah!

Untuk mendapatkan lebih banyak informasi tentang Habit Sihat, anda juga boleh klik
di sini
.

Kenapa kita perlu tahu cara bersihkan kipas angin?

Rasanya, setiap rumah menggunakan kipas angin di tempat seisi keluarga selalu berkumpul seperti
 ruang tamu, ruang makan, bilik tidur
 atau lain-lain lokasi yang mungkin memerlukan.

Ini adalah angkara cuaca di negara kita yang selalu panas, kering dan kadangkala lembap sepanjang tahun. Sekiranya ia tidak digunakan, wujud alternatif yang lain seperti alat pendingin hawa atau penyaman udara.

Malangnya, ramai yang mungkin menggunakan kipas angin namun mengabaikan penyelenggaraan alat elektrik ini sedangkan ia wajar diselenggara dengan baik untuk fungsi lebih maksimum.

Maka, adalah sangat penting untuk anda
membersihkan kipas angin di rumah
 dengan lebih kerap!

Berapa kerap kena bersihkan kipas angin?

Jika ia tidak dibersihkan
 dengan baik, habuk dari sekitar boleh terkumpul dan terperangkap pada penutup kipas angin lalu memperlahankan pusingan atau aliran udara seperti diharapkan.

Kesannya, udara di sekeliling tidak dapat dihalakan tepat ke arah anda sekali gus membuat rumah menjadi lebih panas angkara bilah kipas yang tidak dapat memutarkan angin dengan lancar.

Sebaiknya, anda perlu
 membersihkan kipas angin di rumah
 sekitar 2 minggu sekali agar fungsinya lebih maksimum. Tidak perlu tunggu sehingga penutup kipas angin ini penuh habuk.

Persoalannya, bagaimana cara bersihkan kipas angin yang anda boleh amalkan di rumah?

Cara bersihkan kipas angin tanpa buka penutup!

Tanpa mengira jenis kipas angin sama ada yang melekat di siling atau berdiri (tinggi serta rendah), anda boleh
membersihkan ia dengan menggunakan
 kaedah manual sahaja tetapi agak leceh.

Jadi, kami akan ajarkan cara mudah bersihkan kipas angin dengan hanya gunakan bahan berikut:

Cuka

Serbuk penaik

Sabun pencuci

Plastik besar

Kain lap

Selepas anda berjaya mendapatkan dan mengumpulkan bahan-bahan di atas tadi, anda juga perlu menyediakan satu bekas kosong serta sudu untuk
dijadikan tempat cecair ini dicampurkan
.

Pertama, campurkan cuka, serbuk penaik dan sabun pencuci ke dalam bekas tadi. Kemudian, gaul dan kacau 3 bahan utama itu tadi sehingga sebati, menjadi sebatian pekat dengan warna putih susu.

Langkah seterusnya pula agak mudah di mana anda
 hanya perlu sapu atau
spray
 sebatian itu pada permukaan penutup dan bilah kipas angin terutama di tempat yang dipenuhi dengan habuk.

Selepas itu, tutupkan kipas angin dengan plastik besar dan biarkan begitu kira-kira 20 ke 30 minit.

Seusai itu, lapkan kipas angin dengan kain lap untuk menanggalkan sisa habuk tadi dengan cermat.

Wujud alternatif lain yang lebih efektif?

Dengan cara bersihkan kipas angin tanpa buka di atas, segala habuk yang telah melekat pada alat elektrik ini akan dapat dikurangkan atau disingkirkan tanpa perlu banyak masa atau usaha.

Pun begitu, masih ada potensi untuk habuk yang lebih degil untuk kekal terutama apabila ia telah terlekat pada tempat atau celah tersembunyi. Dengan itu, langkah lebih besar perlu dijalankan.

Apa yang anda perlu buat untuk menyingkirkan habuk degil adalah dengan
meleraikan setiap satu komponen
 kipas angin dan cuci secara manual. Ya, itu mungkin agak menyusahkan tetapi cara ini sudah tentu jauh lebih efektif dan membuahkan hasil yang baik.

Peringatan penting untuk anda, jangan lupa untuk mematikan suis kipas angin dan mengeringkan tangan terlebih dahulu untuk mengelakkan risiko terkena
renjatan atau kejutan elektrik
 kelak.

Kadangkala, kipas anda mungkin telah rosak!

Sekiranya sudah beberapa kali anda lakukan cara bersihkan kipas angin namun ia masih berpusing dengan perlahan malah tidak sejuk, mungkin ini tanda awal
alat elektrik anda itu telah rosak
.

Kerosakan pada kipas angin di rumah itu mungkin hanya bersifat sementara atau kekal bergantung pada jenama dan kualiti produk. Tentangnya, anda perlu rujuk kepada mereka yang lebih pakar.

Konklusinya, usah biar kalau habuk sudah penuh pada kipas angin. Ia perlu dibersihkan agar
tahap kebersihan dan kesihatan diri
 anda serta ahli keluarga yang tinggal di rumah akan lebih terjamin.


Tip Cepat Bersalin, Ibu Boleh Amalkan 14 Makanan & Aktiviti Ini, Baby Pasti Cepat Keluar!

“Alahai,
due date
dah dekat tapi kenapa takda tanda
baby
nak keluar ni? Adoiii… tak naklah kena
induce
.” Haaa…makin lama menunggu makin
nervous
, bukan? Nak tahu petua cepat bersalin? Hello Doktor ada jawapannya untuk bantu percepatkan proses
kelahiran
 anak.

Untuk mendapatkan lebih banyak info tentang Kehamilan, sila dapatkannya
di sini.

Petua cepat bersalin melalui makanan dan minuman

Pasti anda pernah mendengar petua mempercepatkan bersalin seperti memperbanyakkan berjalan dan melakukan senaman ringan.

Namun pada perkongsian kali ini, anda akan dapat mengetahui jenis makanan dan minuman yang boleh membantu
proses bersalin
 anda.

Berikut adalah senarai makanan dan minuman tersebut:

Makanan

Makanan pedas

Dikatakan makanan pedas seperti kari atau tomyam dapat membantu membuatkan anda cepat bersalin.

I
ni kerana apabila anda makan makanan ia akan merangsang
prostaglandins
 yang akan menyebabkan
kontraksi
 pada dinding rahim. Namun, pastikan anda makan dalam jumlah yang terkawal dan elakkan makanan yang terlalu pedas.

Betik muda

Di dalam betik dipercayai mengandungi enzim yang dipanggil
papain.
 Enzim ini berfungsi untuk merangsang kontraksi di dalam rahim.

Nanas

Buah berwarna kuning ini mengandungi bromelain
iaitu enzim aktif
 yang dikatakan boleh melembutkan serviks dan merangsang kontraksi untuk bersalin.

Kurma

Umumnya ia dikenali sebagai sumber makanan yang dapat membekalkan tenaga. Selain dapat memudahkan proses bersalin, ia juga dikatakan dapat mengurangkan
pengaliran darah
 semasa bersalin serta dapat mempercepatkan proses pengecutan rahim.

Telur

Perkongsian pengalaman daripada individu yang pernah bersalin, mereka mengatakan memakan telur sebelum
due date
 dapat membantu mempermudahkan proses bersalin.

Mungkin anda boleh mencuba petua cepat bersalin ini. Tetapi pastikan telur yang anda makan itu masak sempurna kerana telur yang kurang masak adalah tidak elok untuk
bayi dalam kandungan
.

Macam kelakar sahaja bunyinya, makan telur untuk bantu cepat bersalin, tetapi tiada salahnya untuk mencuba, bukan?

Minuman

Teh jintan

Minuman ini dikatakan biasa digunakan bagi merawat masalah perut kembung atau sebarang masalah berkaitan sistem pencernaan. Namun ia juga boleh membantu mempercepatkan proses bersalin.

Anda hanya perlu mengambil satu sudu jintan dan dimasukkan ke dalam air panas sebelum meminumnya.

Kelapa muda

Ada petua yang mengatakan, apabila usia kandungan mula menginjak ke tujuh bulan, anda amat disarankan untuk memperbanyakkan meminum air kelapa.

Ia dikatakan dapat memudahkan proses kelahiran. Selain itu, air kelapa muda juga boleh membantu menjaga
kesihatan ibu
 dan juga janin jika diamalkan.

Daun teh rasberi

Terdapat kajian yang mendapati pengambilan teh ini dikatakan dapat mengurangkan
risiko
 kelahiran terlebih
due date.
Ia dipercayai dapat merangsang kontraksi dan melembutkan otot rahim.

Air zam-zam

Minuman dari tanah Arab ini dikatakan boleh membantu anda untuk cepat bersalin. Mungkin ia tidak dapat dibuktikan secara saintifik, tetapi tidak salah mencuba, bukan?

Cumin tea

Ada yang mengatakan minuman ini dapat membantu mempercepatkan proses bersalin. Malahan kalau ingin lebih berkesan, minuman teh ini boleh ditambah dengan kayu manis, jintan dan madu.

Minyak kelapa dara

Turut dikenali sebagai
virgin coconut oil
 (VCO),
bahan ini dikatakan dapat membantu proses bersalin.

I
a juga merupakan bahan yang boleh melawan jangkitan. Ia boleh diminum atau diambil dalam bentuk kapsul.

Terdapat juga sesetengah individu yang menggunakannya sebagai minyak sapu pada bahagian perineum bagi mengelakkan koyakan semasa bersalin.

Dapatkan kepastian

Senarai makanan dan minuman di atas bukanlah atas cadangan pakar perubatan. Jadi terdapat kemungkinan ia mungkin berkesan kepada individu lain tetapi tidak pada anda.

Walau bagaimanapun, sebelum anda mencuba sebarang petua cepat bersalin, sebaiknya anda mendapatkan nasihat dan pandangan daripada doktor bertauliah.

Kaedah semula jadi sebagai petua cepat bersalin

Jika anda takut untuk mencuba mengambil sebarang makanan atau minuman sebagai petua cepat bersalin, mungkin beberapa kaedah semula jadi berikut yang dikatakan turut dapat membantu mempercepatkan proses kelahiran anak boleh dicuba.

Ingin mengetahui tarikh jangkaan bersalin anda dengan lebih tepat? Kira EDD anda di kalkulator tarikh bersalin kami.

Berjalan kaki

Pastinya anda pernah mendengar petua daripada individu yang lebih berusia untuk memperbanyakkan berjalan. Anda boleh memilih sama ada
berjalan kaki
 atau mungkin menaiki tangga.

Dikatakan tekanan graviti boleh membantu bayi untuk turun lebih jauh ke dalam saluran kelahiran dan mengembangkan serviks dengan tekanan mudah. Tip ini juga boleh dianggap sebagai senaman yang dapat mengurangkan tekanan yang dihadapi.

Tetapi jangan memaksa diri untuk berjalan terlalu lama atau jauh dan elakkan daripada menjadi terlalu
penat
, okay?

Rendaman air hangat

Menunggu saat melahirkan pastinya boleh mendatangkan tekanan, jadi anda boleh mencuba tip mandian air hangat.

Selain dapat membantu meredakan rasa tekanan, ia juga dikatakan dapat membantu mempercepatkan proses kelahiran bayi.

Melantun bola yoga

Sebelum tarikh jangkaan melahirkan bayi, anda boleh bermain dengan bola yoga dengan melantunkannya.

Dikatakan pada ketika melantunkan bola, anda mungkin akan mengalami beberapa
kontraksi
. Sekiranya keadaan itu berlaku, itu sudah tentu boleh menjadi petunjuk bahawa anda hampir bersalin.

Akhir kata

S
ebenarnya tidak ada salahnya mencuba beberapa perkara disenaraikan di atas sebagai petua cepat bersalin.

Setiap petua akan membantu mendekatkan diri anda sama ada untuk dapat melalui proses kelahiran anak secara normal atau
caesarean.


Glomerulonefritis Kronik

Definisi

Apa itu Glomerulonefritis Kronik?

Glomerulonefritis Kronik adalah koleksi penyakit buah pinggang di mana glomeruli, kelompok bulatan kapilari yang terdapat dalam korteks buah pinggang, yang berfungsi membuang sisa untuk
dikumuhkan sebagai air kencing, menjadi semakin rosak seiring masa.

Seperti nama yang dicadangkan, Glomerulonephritis Kronik adalah keadaan yang telah lama berlarutan.

Ia adalah salah satu daripada punca utama kegagalan buah pinggang kronik seperti penyakit ginjal / buah pinggang peringkat akhir.

Tiada rawatan untuk Glomerulonephritis Kronik. Ia boleh menjadi penyakit yang mengancam nyawa.

Walau bagaimanapun, prognosis untuk penyakit ini boleh diperbaiki dengan diagnosis yang tepat dan rawatan awal.

Simptom-simptom

Apakah simptom-simptom Glomerulonefritis Kronik?

Simptom biasa bagi Glomerulonefritis Kronik adalah:

Kencing secara berlebihan.

Terdapat darah dalam air kencing.

Air kencing berbuih: Individu tersebut boleh perasan air kencing berbuih semasa kencing.

Tekanan darah tinggi atau hipertensi.

Kekerapan hidung berdarah.

Mudah letih, sakit otot dan kekejangan otot yang semakin teruk pada waktu malam.

Tanda dan simptom anemia, antaranya kulit pucat, kelesuan dan pening.

Hilang selera dan kurang berat badan.

Kulit kering dengan atau tanpa kegatalan.

Sukar untuk tidur.

Loya, muntah dan cirit birit.

Rasa perut kembung.

Sesak nafas dan batuk.

Dalam kes-kes lanjutan, terdapat simptom neurologi seperti:

Kurang kepekaan.

Mengantuk.

Delirium.

Kekeliruan.

Terdapat beberapa simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa dengan doktor anda.

Bila saya harus berjumpa doktor?

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda.

Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah puncanya?

Glomerulonefritis Kronik mungkin disebabkan oleh pelbagai faktor dan sebahagian daripadanya adalah:

Penyakit buah pinggang diabetes:
Diabetes yang tidak terkawal
 boleh mengakibatkan kerosakan buah pinggang yang lebih besar sebagai kesan komplikasi.

Glomerulosklerosis Segmen Fokal (FSGS): Tisu buah pinggang yang berparut memberi kesan kepada fungsinya dan menyebabkan sindrom nefrotik.

IgA nefropati: Suatu keadaan di mana antibodi IgA terkumpul dalam tisu buah pinggang yang mengakibatkan kerosakan tisu.

Sistemik lupus erythematosus (SLE atau lupus): Autoantibodi yang terdapat dalam SLE boleh menyerang tisu ginjal dan merosakkan fungsinya.

Individu yang mengalami beberapa episod Glomerulonefritis Akut boleh menyebabkan GlomerulonephritisKkronik seiring masa.

Penyakit ini mungkin mempunyai komponen genetik, kerana ia ditunjukkan berlaku dalam kekerapan lebih tinggi bagi sesetengah keluarga.

Sistem imun yang tidak normal boleh menyebabkan Glomerulonefritis Kronik: Imuniti yang tidak normal boleh menghasilkan kerosakan tisu buah pinggang melalui pelbagai mekanisme.

Tekanan darah tinggi yang tidak terkawa
l boleh merosakkan buah pinggang, seiring masa boleh menyebabkan bentuk penyakit buah pinggang kronik.

Faktor-faktor Risiko

Apakah yang meningkatkan risiko saya kepada Glomerulonefritis Kronik?

Terdapat banyak faktor risiko untuk glomerulonefritis kronik, seperti:

Ia diketahui berlaku bagi sesetengah keluarga dalam kekerapan yang lebih tinggi. Hal ini menunjukkan penglibatan genetik.

Individu dengan sindrom Alport.

Individu yang mengalami episod Glomerulonephritis Akut boleh membawa kepada bentuk kronik tanpa rawatan yang mencukupi, seiring masa berlalu.

Vaskulitis yang merupakan keradangan arteri yang tidak normal.

Merokok dalam tempoh yang lama.

Pendedahan kepada pelarut hidrokarbon seperti cat, bahan api (petrol, produk petroleum), ekzos kenderaan, gam dan pelekat, wap pelarut organik, beberapa aerosol serta racun perosak boleh meningkatkan risiko. Oleh itu, individu yang bekerja melibatkan lukisan, percetakan, penyelenggaraan dan pembaikan kenderaan, pembikinan, pencegah kebakaran, proses kimia organik dan farmaseutikal, pendedahan berterusan terhadap ekzos motor berisiko untuk penyakit buah pinggang ini.

Sejarah kanser: Kanser boleh menjejaskan fungsi pelbagai organ termasuk buah pinggang.

Gangguan autoimun seperti sindrom Goodpasture dan sistemik lupus erythematosus.

Diabetes yang tidak terkawal dan berlarutan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Glomerulonefritis Kronik didiagnosis?

Diagnosis Glomerulonefritis Kronik mungkin melibatkan:

Sejarah perubatan lengkap.

Peperiksaan fizikal yang menyeluruh.

Ujian darah seperti berikut:

Kiraan darah lengkap (CBC)

Tahap glukosa darah dan hemoglobin A1c.

Ujian darah pembersihan kreatinina.

Paras urea nitrogen darah (BUN) dan kreatinina.

Ujian darah khusus untuk mengesan fungsi imun tidak normal seperti autoantibodi dan ujian tahap pelengkap.

Analisa protin air kencing 24 jam: Terdapat peningkatan darah dan / atau peningkatan protin dalam air kencing.

X-Ray dada.

Imbas ultrabunyi buah pinggang.

CT dan MRI pengimbas abdomen.

Pielogram intravena (IVP): Satu siri X-Ray menggunakan pewarna yang berbeza jelas untuk mengesan kelainan pada buah pinggang.

Biopsi buah pinggang.

Kadangkala, ahli patologi boleh melakukan kajian khusus, yang mungkin termasuk kesan imunohistokimia, ujian molekul, dan kajian mikroskopik elektron, untuk membantu dalam diagnosis.

Banyak keadaan klinikal yang mungkin mempunyai tanda dan simptom yang sama.

Doktor anda mungkin melakukan ujian tambahan untuk menolak keadaan klinikal lain untuk mendapatkan diagnosis yang tepat.

Bagaimana pesakit dirawat?

Pada masa ini tiada penawar untuk Glomerulonephritis Kronik.

 Rawatannya berbeza dari satu individu ke satu individu yang lain; ia juga bergantung kepada penyebab penyakit tersirat.

Kebanyakan rawatan memberi tumpuan dalam mengawal simptom penyakit.

Selalunya, menurunkan tekanan darah tinggi menjadi keutamaan dalam rawatan Glomerulonephritis. Hal ini dicapai melalui penggunaan ubat-ubatan serta perubahan diet yang memberi tumpuan kepada pengurangan pengambilan sodium dan potassium.

Mengekalkan keseimbangan cecair dan elektrolit.

Mengekalkan jumlah protin yang mencukupi dalam badan.

Mengawal diabetes menggunakan pelbagai kaedah rawatan.

Individu sering diarahkan untuk mengambil pil diuretic. Ia merawat bengkak dan kebengkakan yang berkaitan dengan penyakit ini.

Sekiranya punca Glomerulonephritis Kronik disebabkan oleh gangguan autoimun, maka plasmaferesis yang digunakan bagi mengurangkan tahap autoantibodi yang merosakkan, boleh dipertimbangkan.

Jika ia disebabkan oleh sistem imun yang tidak normal, kortikosteroid dan ubat imunosupresif lain boleh diberikan.

Jika kerosakan yang dialami oleh buah pinggang adalah teruk yang mengakibatkan ESRD, individu tersebut mungkin memerlukan dialisis air kencing secara tetap atau mungkin perlu menjalani pemindahan buah pinggang.

Mengambil bahagian dalam kumpulan sokongan dapat membantu dalam pemahaman yang lebih baik tentang keadaan dan mengurangkan beberapa faktor stres.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Gaya hidup dan kaedah pengubatan sampingan berikut mungkin membantu anda mengatasi Glomerulonefritis Kronik:

Hadkan pengambilan garam untuk mencegah atau meminimumkan retensi cecair, bengkak dan tekanan darah tinggi.

Kurangkan pengambilan protin dan potassium untuk memperlahankan pembuangan sisa dalam darah anda.

Mengekalkan berat badan yang sihat.

Mengawal paras gula dalam darah anda jika anda menghidap diabetes.

Berhenti merokok.


Kawal Rasa Mengidam Anda dengan Ikuti 4 Tip Ini

Mengidam atau teringin makan sesuatu makanan adalah fenomena biasa untuk wanita hamil, terutama semasa berada dalam trimester pertama atau kedua. Walau bagaimanapun, makanan yang paling menjadi idaman wanita hamil ialah makanan yang manis, masin atau pedas, yang mana jenis-jenis makanan ini adalah tidak berkhasiat untuk bayi anda. Sudah tentu anda ingin menitikberatkan kesihatan bayi dalam kandungan yang memerlukan nutrisi, tetapi mengidam makan makanan manis dan berlemak pasti mengganggu anda. Tip-tip di bawah boleh membantu anda mengawal rasa mengidam anda menjadi lebih mudah dan sihat.

Campurkan makanan sihat dengan makanan yang tidak berkhasiat

Jika anda begitu teringin makanan manis dan makanan ringan, cuba campurkan makanan ini bersama makanan sihat. Contohnya, anda makan granola manis dan rangup dengan bijirin tinggi-serat. Dengan cara ini, anda boleh memenuhi rasa mengidam anda dan juga menyerap serat untuk mengelakkan sembelit. Contoh lain ialah, anda mahu makan snek masin, yang merupakan makanan paling diingini semasa hamil, jadi anda boleh makan bersama salad.

Jangan melangkau sarapan pagi

Sarapan pagi lengkap dan berkhasiat membantu anda untuk mengurangkan rasa lapar anda sebelum waktu makan tengah hari. Sarapan pagi untuk ibu hamil perlu mengandungi gandum penuh untuk tenaga, protein untuk pembinaan darah, kalsium untuk tulang yang sihat, vitamin dan bahan lain. Oleh itu, mengikuti jadual makan yang betul adalah langkah bijak untuk cara pemakanan semasa kehamilan.

Makan makanan ringan dengan kuantiti yang lebih kecil

Jika anda benar-benar teringin untuk mengambil makanan yang tidak sihat dan tanpa pengganti makanan sihat, anda boleh teruskan keinginan anda, tetapi ambillah dalam kuantiti yang lebih kecil berbanding biasa. Berbanding makan secawan aiskrim penuh-lemak, anda boleh menukarnya dengan makan separuh cawan aiskrim. Begitu juga dengan snek kurang berkhasiat lain, anda boleh mengambilnya dalam bahagian yang kecil untuk menghilangkan rasa mengidam dan lapar anda.

Cuba untuk tidak makan makanan ringan

Jangan beli makanan yang tidak sihat sehinggalah anda benar-benar terasa ingin makan makanan tersebut. Sebaliknya, anda sediakan makanan yang berkhasiat di rumah anda, jadi, jika tiba-tiba anda teringin untuk makan sesuatu, anda boleh mencapai dahulu makanan berkhasiat yang ada. Anda mungkin akan rasa malas untuk keluar dan membeli makanan kegemaran anda, jadi anda ‘terpaksa’ makan dahulu makanan berkhasiat yang ada di rumah.

Secara umumnya, cara terbaik untuk mengelakkan makanan tidak sihat adalah dengan tidak makan makanan tersebut, kerana makanan ini akan membuatkan anda terlebih berat badan, mendapat dibetes gestasi, dan masalah lain yang boleh mnjejaskan bayi anda. Selain itu, jika anda mengidam bahan bukan makanan seperti rambut, abu, kotoran, atau bahan-bahan lain, anda mungkin mengalami keadaan yang dipanggil pica, yang memerlukan anda untuk segera berjumpa dengan doktor. Pica mungkin adalah petanda anda mengalami kekurangan nutrisi kalsium atau zat besi teruk.

Hello Health Group
 tidak menyediakan nasihat perubatan, diagnosis, atau rawatan.


Pertolongan Cemas untuk Dos Ubat Berlebihan

Apakah itu dos ubat berlebihan? Apakah simptom-simptomnya, dan apakah yang perlu dilakukan jika seseorang mengalaminya. Artikel di bawah akan memberi maklumat lanjut mengenai perkara ini.

Apakah dos ubat berlebihan?

Dos berlebihan berlaku apabila ubat, kombinasi ubat-ubatan, yang ditetapkan atau ubat-ubatan tanpa preskripsi diambil dalam jumlah, masa atau saranan yang tidak sesuai.

Simptom ubat berlebihan

Apabila seseorang terlebih dos, mengikut tahap, keadaan kesihatan pesakit dan jenis ubat-ubatan yang mereka ambil, terdapat pelbagai tanda-tanda dan simptom yang berbeza. Tambahan pula, disebabkan badan  setiap orang berbeza, tindak balas yang dialami juga berbeza antara satu sama lain.

Secara umumnya, tanda-tanda dan simptom pengambilan ubat berlebihan termasuklah: pening, halusinasi, kekeliruan, muntah, sawan, kesukaran bernafas (atau berhenti bernafas), loya, mengantuk, pendarahan dalaman, kejang perut, gangguan visual, koma, berdengkur, cirit-birit, dan lain-lain.

Sebab-sebab dos berlebihan

Terdapat dua sebab utama yang berpotensi menyebabkan pengambilan ubat berlebihan.

Pengambilan secara tidak sengaja: Seseorang yang mengambil jenis ubat yang salah, atau menggabungkan ubat-ubatan secara salah, pada masa yang salah dan dalam jumlah yang salah tanpa mengetahui akibatnya.

Menyalahgunakan ubat atau kombinasi ubat-ubatan dengan sengaja: Seseorang yang mengambil ubat-ubatan untuk melepaskan gian, untuk melarikan diri dari keadaan hidup yang tidak diingini, atau untuk memudaratkan diri.

Pertolongan cemas kepada dos berlebihan

Jika anda melihat kes pengambilan ubat berlebihan, ikuti langkah ini:

Bertenang

Panggil ambulans

Jika pesakit telah hilang kesedaran tetapi masih bernafas, letakkan mereka secara mengiring. Tolak  kepala mereka ke belakang dan angkat dagu mereka untuk memastikan saluran udara terbuka. Periksa pernafasan mereka secara berterusan dan pantau keadaan sehingga bantuan tiba.

Jangan cuba untuk membuat pesakit muntah.

Jangan memaksa atau memberi mereka sebarang minuman atau makanan.

Ambil pil yang mereka gunakan, atau bekas ubat-ubatan tersebut ke hospital dengan anda.

Walaupun pesakit seolah-olah telah sedar semula, jangan tinggalkan mereka, bantu mereka ke hospital berdekatan untuk mengelakkan komplikasi selanjutnya.


Snek Berkhasiat untuk Ibu Hamil (Bahagian 1)

Bayi yang sedang membesar dalam perut ibu membuatkan si ibu tidak lari daripada sentiasa berasa lapar dan ingin mengunyah. Masalahnya adalah, tidak semua makanan dan minuman boleh diambil oleh ibu kerana sesetengahnya boleh memberi kesan kepada tubuh ibu dan kandungan. Sedar akan keadaan bakal ibu yang kerap ingin mengunyah, kami sediakan siri snek berkhasiat yang boleh memenuhi keperluan nutrien penting anda semasa kehamilan. Setiap snek hanya mengandungi 200-300 kalori dan ia amatlah mudah untuk disediakan.

Epal dan keju

Anda memerlukan sebiji epal bersaiz sederhana dan keju keras (contohnya, keju cheddar).

Kebanyakan daripada kita gagal untuk memenuhi pengambilan serat sejak awal lagi, begitu juga dengan wanita hamil. Keperluan serat harian bagi ibu hamil adalah meningkat sehingga 28-30g. Disebabkan ramai ibu yang mengalami mabuk hamil semasa trimester pertama atau seterusnya, jumlah serat yang disarankan adalah sukar untuk dipenuhi. Jadi, penyelesaiannya adalah untuk menambah lebih buah-buahan dan sayur-sayuran dalam rancangan pemakanan ibu hamil. Buah dan sayur boleh membantu ibu memenuhi keperluan serat selain memastikan anda kekal hidrat.

Epal bersaiz sederhana memberikan anda hanya 95 kalori tetapi ia mengandungi lebih daripada 4 gram serat. Tambahan pula, ianya rangup dan mudah dibawa ke mana-mana. Selain itu, kulit epal juga dilengkapi dengan pektin, iaitu serat larut yang membantu menyihatkan sistem penghadaman anda.

Semasa kehamilan anda, kalsium amat memainkan peranan. Mineral ini memastikan gigi dan tulang anda kuat selain menyediakan bayi anda struktur tulang yang sihat. Jika wanita hamil tidak boleh mencapai keperluan hariannya daripada makanan atau suplemen, janin akan mengambil kalsium daripada tubuh anda. Dalam kata lain, vitamin pranatal walaupun mengandungi pelbagai nutrien penting, namun biasanya ia dilengkapi dengan sedikit kalsium. Oleh itu, ambillah vitamin pranatal semasa kehamilan anda. Mujur juga, sekeping keju cheddar (kira-kira 1 auns berat) memberikan anda 200 mg kasium, dikira sebanyak 20% daripada keperluan harian. Ambil 1 keping keju dan anda akan dapat kira-kira 9 g lemak bersama dengan 110 kalori.

Muffin bersalut telur

Apa yang perlu disediakan: satu telur goreng atau telur hancur, roti bakar atau muffin.

Vitamin D diketahui akan peranan pentingnya kepada tubuh manusia. Tanpa vitamin D, tubuh kita tidak boleh menyerap kalsium. Vitamin D juga menyumbang kepada pencegahan kanser, meningkatkan imuniti, dan mengurangkan keradangan.

Semasa kehamilan, vitamin D adalah lebih penting kerana ia menyokong tumbesaran gigi dan tulang bayi, serta menjamin bayi anda mendapat sistem imun yang dapat berfungsi baik semasa dia dilahirkan nanti. Setiap hari, bakal ibu memerlukan 600 IU vitamin D. Jumlah ini boleh meningkat sehingga 4,000 IU sehari, seperti yang dinyatakan oleh Institute of Medicine.

Satu telur mengandungi 20 IU vitamin D dalam telur kuning. Oleh itu, pastikan telur kuning dimasak sempurna, bukan mentah. Anda juga boleh mendapatkan vitamin D dalam susu yang diperkuat (237ml auns daripadanya untuk 98 IU), salmon (207 ml untuk 720 IU), dan tuna dalam tin (89 ml untuk 200 IU).

Telur kuning juga memberikan kolin, iaitu nutrien penting untuk perkembangan otak bayi. Selain itu, kolin juga boleh menyelamatkan bayi daripada kecacatan kelahiran. Wanita hamil perlu menambah 450 mg kolin setiap hari. Dan, dengan sebiji telur, terdapat 125 mg kolin di dalamnya.